“Sanksiyalar əvəzinə, danışmağı məsləhət\n21:06 24 İyun 2019 Oxunub : 1281\nÖlkəm Azərbaycanın 20 faiz ərazisi işğal olunub. Təkcə Dağlıq Qarabağ regionu deyil, onun ətrafındakı 7 rayon da təcavüzkar Ermənistan tərəfindən işğal edilib. Avropa Şurasına üzv olanda düşünürdük, bu qurum işğalçı Ermənistana qarşı sanksiyalar qəbul edəcək və etməlidir. Ancaq heç nə olmadı.\nBu fikirləri AŞPA-nın yay sessiyasında "Səlahiyyətlər və səsvermə ilə bağlı Parlament Assambleyasının qərar qəbul etmə prosesinin gücləndirilməsinə" dair müzakirələr zamanı qurumdakı Azərbaycan nümayəndə heyətinin rəhbəri Səməd Seyidov söyləyib.\nO deyib ki, Avropa Şurası sanksiyalar qəbul etmək əvəzinə, Azərbaycan ilə Ermənistanı çağıraraq müzakirələr aparmağı, bu vəziyyətdən çıxmaq üçün həll yolları tapmağı, danışmağı məsləhət görür. Onda bütün müvafiq ölkələrlə belə davranılmalı, çağırıb danışılmalıdır. Selektiv yanaşma nəyə lazımdır?! Problemləri olan ölkələr bir araya gəlib öz məsələlərini müzakirə etsinlər.\nBu gün Avropa Oyunları Belarusun paytaxtı Minsk şəhərində keçirilir. Belarus Avropa Şurasının üzvü deyil. Niyə bu ölkəni də bu Assambleyaya dəvət etmirik?\nBelə çətin vəziyyətlərlə bağlı çıxış yolunun birlikdə tapılmalı olduğunu vurğulayan Azərbaycan nümayəndə heyətinin rəhbəri deyib: "Avropa Şurası nə isə etmək istəyirsə, ilk növbədə, bu ölkədə insan hüquqları pozulur, o ölkədə hər şey yaxşıdır, burada işğal var, orada hər şey yaxşıdır kimi selektiv yanaşmaları gündəliyindən çıxarmalıdır".\nS.Seyidov bildirib ki, qurumda ikili standartlara son qoyulmalıdır. Bugünkü müzakirələr məhz ikili standartlardan irəli gəlir. Qurumun üzvü olan 47 ölkədə eyni problemlərlə bağlı eyni yanaşma tətbiq olunmalıdır. Bu, vəziyyətdən yeganə çıxış yoludur.\n"Qaydaları dəyişməklə yerlərdə problemləri həll etmək olmaz. Yanaşma metodu dəyişməlidir. Əgər bu təşkilatın gələcəyi bizi narahat edirsə, buradakı yanaşmanı dəyişməliyik.\nQayda və prosedurları dəyişməklə bu təşkilatın davranışını dəyişmək çox çətindir. Ancaq məsələ qayda və proseslərin dəyişilməsi deyil. Söhbət dəyərlərdən də getmir. Əsas məsələ bu dəyərlərə yanaşmadadır", - deyə S. Seyidov vurğulayıb. (AzərTAc)\nTeqlər: Səməd-Seyidov AŞPA


“Evlənmək istəyirəm, ailəm-uşağım olsun, atalıq hissini yaşayım” - 41 yaşını qeyd edən Hacı Nuran Hüseynov\nElnarə Xəlilova ərinin "eybini" açdı\nNura Suri vegetarian oldu\n"Natavandan küsən mən olmuşam" - Səidə Sultan\nTolik Roza Zərgərlini tənqid etdi\nBu gün teleaparıcı Hacı Nuran Hüseynovun doğum günüdür.\nMuztv.az xəbər verir ki, 41 yaşını qeyd edən sevilən aparıcı MUZ TV Azərbaycan kanalının qonağı olub.\nÖzəl günündə həyəcanlı olduğunu deyən Nuran özünə bu ad günündə ən xoş arzuları diləyib:\n“Maşallah arzularım çoxdur. İstərdim sağlamlığım yerində olsun, hamı sağlam olsun. Dostlarım yanımda olsun. MUZ TV Azərbaycan kanalına özəl günümdə yanımda olduğu üçün dərin təşəkkürümü bildirirəm. Arzusuz insan yoxdur. Daim hər kəs üçün dua edirik. Ürəyimizdə olanların həyata keçməsini istəyirik”.\nHacı Nuranın ən böyük arzusu isə bu yaşda nəhayət, subaylığın daşını atmaqdır:\n“Evlənmək istəyirəm. İllərdir mənim evlənmək mövzum gündəmdə var. Hər il çək-çevir edirəm, hələki gecikir. İnşallah 2018-ci il düşərli olsun. Arzum budur ki, ailə qurum, övladım olsun, atalıq hissini yaşayım”.\nO, özəl həyatında hələlik namizədin olmadığını açıqlayıb:\n“Namizədlər var idi… Nəsə alınmadı. Bilirsiniz insan yaşlandıqca daha da həssas olur. Seçim də edə bilmirsən. Bu qismətə bağlı bir şeydir”.\nSevilən aparıcı təmtəraqlı doğum günü məclislərini o qədər də sevmədiyini, elə bu səbəbdən də qeyd etməyəcəyini söyləyib:\n“Mən heç vaxt özümə təmtəraqlı ad günü keçirtməmişəm. Hətta ötən il yubileyim idi. Maraqlıdır, həmin günlərdə hansısa verilişdə canlı yayımda olmuşam. Düzdür, yaxın insanlarım hər kəs məni axtarır, təbrik edir. Amma özüm xoşlamıram, zəng edim deyim ki, bəs bu gün mənim ad günümdür gəlin də həmin məclisə. Bəyənmirəm ”.\nNuran səhhətinin qaydasında olduğunu vurğulayıb:\n“Müalicələrim davamlı olaraq gedir. Buna görə mütəmadi olaraq Almaniyaya gedib-gəlirəm. Nə qədər yaxşı olsam da, daim həkim nəzarətindəyəm. Professorum deyir ki, 2 aydan bir müayinədə olmalısan. Şükür Allaha”.\nBiz də MUZ TV Azərbaycan kanalının adından Hacı Nuranı təbrik edir, ona ən xoş diləklərimizi çatdırırıq.\nXatırladaq ki, Hacı Nuran Hüseynov “Həyat” adlı xeyriyyə verilişinin aparıcısıdır.\nBununla bağlı süjetə yanvarın 31-də saat 19:00-da MUZ TV Azərbaycan kanalında efirə gedəcək “Muz Life” verilişində baxa bilərsiniz.\n462 - nəfər baxıb\n20:15\tHeydər Əliyev babasının məzarını ziyarət etdi - foto+video\n19:36\tAktrisanın paltarının qiyməti heyrət doğurdu - foto\n18:56\tKeçmiş model gülümsəyərək poz verdi\n17:42\tRəqsanənin əkizləri küvəzdə saxlanılır\n17:07\tMüğənni üç ildir eyni ayaqqabını geyinir\n16:31\tYeganə klipə bir evin pulunu ödəyib\n16:00\tMənzurə ailəsini gizlədənləri qınadı\n15:24\tSerialın aktyoru yeni eşqə düşdü\n15:00\tNazirlik xalq artisti ilə bağlı qərar verəcək\n14:50\tRamil Nabran "Maşın" şouya qatılır\n14:18\tŞakiranın 14,5 milyon avro vergi borcu var\n14:00\t“İrəvan - gizlədilmiş həqiqətlər” filmi İstanbulda - foto\n13:42\tÇimnaza "Maşın" şouya getmədi\n13:25\tSabah hava çiskinli olacaq\n13:06\tAktrisanın səhhəti pisləşdi\n13:00\t“Maşın” şounun tanıtım çarxı yayımlandı - video\n12:45\tRöya mükafat alan Aygünü təbrik etdi\n12:30\tLalə Məmmədova saçı ilə gündəmə gəldi\n12:15\tƏməkdar artistin toyu oldu - foto\n12:00\tMüsabiqən qalibləri mükafatlandırılır\n11:21\tYeganəni əri efirə qoymur\n11:00\tGülxar Həsənovanın 100 illiyi qeyd olundu - foto\n10:43\tBeyonsun geyimi lağa qoyuldu - foto\n10:10\tMənzurə Musayeva yıxıldı\n09:30\tAygün Kazımovanı namizədlər təbrik etmədilər\n09:08\tAbbas Bağırov Röya Ayxanla küsməsindən danışdı\n00:04\tElza Seyidcahan qalmaqala aydınlıq gətirdi


Öyrənmək gec deyil: "Antivirusu bağlayan" virus !\nYeni ortaya çıxan bu virus kompüterinizə girib antivirusunuzu bağlayır.Çox təhlükəlidir\nKompüter piratlarının son zamanlarda yaratdığı ən təhlükəli zərərlilərdən olan Beta Bot, kompüteri son dərəcədə inkişaf etmiş bir üsul istifadə edərək ələ keçirir: Bir dəfə kompüterə endirildikdən sonra tanıdığıı 30 anti virus proqramından hansının yüklü olduğunu yoxlayır. Daha sonra tanınmamaq üçün yüklü anti virus proqramını bağlayır.\nAnti virus proqramını bağlamaq üçün idarəçi haqqlarına ehtiyac duyan Beta Bot, bu haqqları şəxsən istifadəçidən alır. Bir səhv mesajı bildirərək ziyanlı bir qovluğu təmir etmək üçün istifadəçidən idarəçi haqqları verməsini tələb edən zərərli, Windows səhv mesajlarına çox bənzəyən mesaja inanan istifadəçiləri rahatlıqla aldadır. Bir dəfə istifadəçi haqqlarını əldə etdikdən sonra zərərli, aktiv anti virus proqramını təsirsiz hala gətirir.\nBu nöqtədən sonra zərərli əsl vəzifəsini yerinə yetirməyə başlayır: Kompüteri DDoS hücumlarında istifadə edir, çöldən daxilolma təmin edir. G DATA firmasından təhlükəsizlik mütəxəssislərinin ifadə etdiyinə görə Beta Bot qara bazarda təxminən 500 Avrodan satılır. Mütəxəssislər, bu qədər təsirli bir zərərli üçün bunun çox uyğun bir qiymət olduğunu ifadə edirlər.\nZərərlidən qorunmaq üçün nə etmək lazımdır? Prioritetli olaraq anti virus proqramınızın aktual olduğundan əmin olun. Facebook, Twitter və bənzəri saytlarda qarşınıza çıxan əlaqələri, AVG LinkScanner bənzəri bir vasitə ilə axtarın. Son olaraq birdən-birə sizdən idarəçi imtiyazları istəyən mesajlara qarşı cavablarda diqqətli olun. Haqqları hansı proqramın tələb etdiyini təyin etmədən istəkləri təsdiqləməyin. Ən kiçik bir şübhəniz varsa, bu cür tələbləri təsdiqləməyin.\nDiqqətinizə görə minnətdaram.Növbəti dərslərimizədək\nFACEBOOK-DA BİZİ İZLƏYİN :\nDəstək olaq : http://musabiqe.edu.az/index.php?option=com_mtree&task=viewlink&link_id=4097&Itemid=11\nMüəllif Nesimi Isgenderov at 5/29/2013 03:28:00 PM


Zinət | Hicab.org\nSaturday, 25 June 2011-də Admin tərəfindən Hicab kateqoriyasında yayımlandı.\nSоnrаkı cümlәdә buyurulur: “Vәlа yubdiynә ziynәtәhunnә illа mа zәhәrә minhа” Әrәb dilindә “zinәt” kәlmәsi fаrscаdа işlәnәn “zivәr”dәn dаhа gеniş mәnа kәsb еdir. Çünki zivәr bәdәndә оlаn vә bәdәndәn аyrılа bilәn bәzәk әşyаlаrınа dеyilir. Mәsәlәn, qızıl mәmulаtlаrı, cәvаhirаt vә sаir. Lаkin zinәt hәm bu qәbildәn оlаn zinәtlәrә, hәm dә bәdәndәn аyrılа bilmәyәn bәzәklәrә (sürmә vә hәnа kimi) аid еdilir.\nBu rәvаyәt İbni Аbbаs, Zәhhаk vә Әtаnın nәzәriyyәsi ilә uyğun gәlir, lаkin İbni Mәsudun fikri ilә müхаlifdir. О, bеlә iddiа еtmişdir ki, zаhiri zinәt dеdikdә, üst pаltаrlаr nәzәrdә tutulur.\nÜmumiyyәtlә, İbni Mәsudun nәzәriyyәsi hеç bir vәch ilә düzgün оlа bilmәz. Çünki öz-özünә аşkаr оlаn аlt pаltаr dеyil, yаlnız üst pаltаrlаrdır. Bеlә оlаn hаldа dа “qаdın üst pаltаrlаrındаn bаşqа qаlаn zinәtlәrini аşkаr еtmәmәlidir”-dеyilmәsinin hеç bir mәnаsı yохdur. Üst pаltаr örtülә bilmәz ki, istisnа dа оlunsun. Аmmа İbni Аbbаsın, Zәhhаkın vә Әtаnın sözlәri bunun tаm әksinәdir. Әhli-bеyt (ә) аrdıcıllаrınа mәnsub оlаn rәvаyәtlәrdә dә mәhz bunlаr qеyd оlunmuşdur. Yаlnız bunlаrın örtülüb-örtülmәmәsi bаrәsindә göstәrişlәr vеrilә bilәr.\nBu rәvаyәtlәrdәn mәlum оlur ki, üzün vә әllәrin bilәyә qәdәr örtülmәsi vаcib dеyildir, hәttа bәdәnin bu hissәsindә оlаn аdi bәzәklәrin, о cümlәdәn qаdınlаrın аdәtәn hәmişә istifаdә еtdiklәri vә tәmizlәnmәsi sоn dәrәcә çәtin оlаn sürmә vә hәnаnın dа аşkаr оlmаsının mаnеәsi yохdur.\nQеyd еtmәliyәm ki, mәn bu mәsәlәni öz nәzәrimә uyğun şәkildә bәyаn еtdim vә hәdislәr әsаsındа оlаn öz istinbаtımı gәtirdim. Аğаlаrdаn vә хаnımlаrdаn hәr biri hаnsı müctеhidә tәqlid еdirsә, әmәldә hәmin mәrcәyi-tәqlidin fәtvаlаrınа tаbе оlmаlıdır. Bizim dеdiklәrimiz dә bәzi mәrcәyi-tәqlidlәrin fәtvаsı ilә müvаfiqdir. Оlа bilsin ki, bаşqаlаrının nәzәrlәri ilә müvаfiq оlmаsın (bахmаyаrаq ki, bu bаrәdә müхаlif fәtvа nәzәrә çаrpmır, оlаnlаr dа аşkаr fәtvа dеyil, yаlnız еhtiyаtdır). Bu bәhsi irәli çәkmәkdә mәqsәdimiz budur ki, siz islаmi rәvаyәtlәrlә yахındаn tаnış оlub İslаmın möhkәm vә mәtin mәntiqi ilә аgаh оlаsınız.\nMәlum оlduğu kimi, yаnlış оlаrаq özlәrini “ziyаlı” kimi qәlәmә vеrәn cәmiyyәtin böyük bir tәbәqәsi qаdınlаrlа әlаqәdаr оlаn mәsәlәlәrdә İslаmа bәdbin nәzәrlәrlә bахırlаr. Оnlаr әslа bilmirlәr ki, İslаm bu bаrәdә nә kimi nәzәriyyә vеrmişdir, hаbеlә оnlаrın dinimizin ictimаi fәlsәfәsi ilә аzаcıq dа оlsа, tаnışlıqlаrı yохdur. Bunа görә dә оnlаrın bәdbinliklәri tаm әsаssızdır. Bu kimi insаnlаr әmәldә öz еhtirаslаrınа vә şәhvәtlәrinә itаәt еdәrәk, hicаbа, iffәtә riаyәt еtmir, üstәlik islаmi hicаb vә оnun mәntiqi ilә yахındаn tаnış dеyillәr. Оnlаr gümаn еdirlәr ki, bunlаr хurаfаt vә insаnlаrın bәdbәхtliyinә sәbәb оlаn bir qаnundur. Hәmin tәfәkkür tәrzi dә оnlаrın İslаmdаn uzаqlаşıb yаdlаşmа-lаrınа, hәttа bәzi hаllаrdа dindәn çıхıb mürtәd оlmаlаrınа sәbәb оlmuşdur.\nӘgәr yаlnız islаmi göstәrişlәrә әmәl еtmәyib şәhvәtlәrә tаbе оlsаydılаr, işlәri çох аsаn оlаrdı. Аmmа hаl-hаzırdа bu mәsәlә İslаmın inkаr еdilmәsi vә еtiqаdsızlıqlа әlаqәdаr оlаn bir mәsәlәdir. Siz İslаmın ictimаi fәlsәfәsi vә mәntiqi ilә yахındаn tаnış оlmаlısınız ki, müәyyәn ünsürlәrlә qаrşılаşаrkәn оnlаrа dоlğun vә mәntiqi cаvаb vеrә bilәsiniz.\nАmmа qаdının öz mәhrәmlәri qаrşısındа özünü nә qәdәr örtmәsi mәsәlәsinә gәldikdә isә bu bаrәdә rәvаyәtlәrdә vә fәtvаlаrdа cüzi müхtәliflik nәzәrә çаrpır. Bәzi rәvаyәtlәrdәn әldә оlunаn vә еlәcә dә fәqihlәrin bәzilәrinin bu әsаsdа vеrdiklәri fәtvаyа әsаsәn, qаdın әrindәn bаşqа sаir mәhrәm şәхslәr üçün göbәkdәn dizlәrinә qәdәr örtmәlidir.\n “Sünәni Әbu Dаvud”, 2-ci cild, sәh.383\nNow(3), Today(94), Yesterday(153), Total(381)\nToday(955), Yesterday(3946), Total(21150)


Erməni təbliğatı qardaş Türkiyənin regional rolu ətrafında qaralayıcı oyuna başlayıb...\n11 Avq. 2017 00:32\n"Ermənilər belə rəyi bilərəkdən yaratmağa çalışırlar"\nQabil Hüseynli: "Türkiyə Azərbaycanı birmənalı şəkildə müdafiə etdiyi səbəbindən, onun çox zəifləməsini istəyirlər"\nErmənistan mətbuatında çıxış edən şərhçilər belə bir iddia irəli sürür ki, son proseslərin fonunda Türkiyənin regiondakı rolu çox zəifləyib. Bu vəziyyət Rusiya ilə ABŞ arasında yaşanan gərginliklə izah edilir: "Bu gərginliyin Cənubi Qafqaza ziyanı var. Türkiyənin belə vəziyyətə düşməsi indiki hakimiyyətin yürütdüyü siyasətlə bağlıdır. Xüsusilə də Almaniya ilə gərginliyin yaşanması bu prosesə əlavə impuls verir".\nİddialara görə, Türkiyənin mövqeyini zəiflədən amillərdən biri də onun Suriyada yürütdüyü yanlış siyasətdir. Çünki artıq Bəşər Əsəd hakimiyyəti tam legitim status almaqdadır. Türkiyə isə buna qarşı çıxırdı.\nTürkiyənin regionda zəifləməsi barədə səslənən iddiaları nə dərəcədə əsaslı saymaq olar?\nPolitoloq Qabil Hüseynlinin sözlərinə görə, bunu ermənilərin istəyi kimi qəbul etmək olar: "Düzdür, son dövrlər Türkiyə müxtəlif istiqamətlərdə qalmaqallara qatılıb. Türkiyə ilə Avropa Birliyi ölkələri arasında yaşanan böhranlı vəziyyətdə hər iki tərəf öz reaksiyasını göstərir, Almaniya isə bu prosesdə daha qərarlı davranır. Mübahisə və təhdidlər Türkiyə ilə Avropa İttifaqı arasında 1996-cı ilin martında imzalanmış Gömrük Birliyi sazişinin yenilənməsini yubadıb. Xüsusilə Almaniya və Türkiyənin qarşılıqlı "atışmalarının" hər iki tərəfin zərərinə olacağını düşünürəm. Proses sanksiyalara qədər davam edərsə, bundan hər iki tərəf zərər görəcək. Ona görə müəyyən müddətdən sonra aranın sakitləşəcəyini və iqtisadi əlaqələrin daha soyuqqanlı bir atmosferdə inkişaf edəcəyini düşünürəm. Hazırda Türkiyənin bir sıra Avropa ölkələri, eləcə də Körfəz dövlətlərilə yaxın münasibətləri mövcuddur.\nTürkiyə körfəzin digər ölkələri ilə də yaxın münasibətlər içindədir. Körfəz ölkələri Qətəri "terrorizmə dəstək verməkdə" günahlandırarkən, Türkiyə Dohadan müxtəlif səpkili dəstəyini əsirgəmədi. Bundan əlavə, Türkiyə Suriya mövzusunda da fəallıq nümayiş etdirir. Onun rolu zəifləsəydi, hər halda, Tehrandakı Suriya müzakirələrinə qatılmazdı. ABŞ və Qərb ölkələrindən kənar keçirilən həmin formatda Türkiyənin təmsil olunması onun hələ də söz sahibi olmasına dəlalət edir. Ermənilər belə rəyi bilərəkdən yaratmağa çalışırlar. Çünki onların Türkiyə ilə ciddi problemləri var. Həm də Türkiyə Azərbaycanı birmənalı şəkildə müdafiə etdiyi səbəbindən, onun çox zəifləməsini istəyirlər".


Ətraf mühitin təmizlənməsi - ÜZRƏ ÖLKƏ TƏRƏfdaşliq strategiyasi\nƏtraf mühitin təmizlənməsi\nAbşeron yarımadasında, Bakı ətrafında, 130 illik neft hasilatı təxminən 33 000 hektar ərazinin neftlə çirklənməsi ilə nəticələnmişdir. Bu, Xəzər dənizinə də öz təsirini göstərmişdir. Çirklənmənin əsas hissəsi hazırda mövcud olmayan Sover dövrünün müəssisələri tərəfindən törədilmişdir, lakin 1991-ci ildə ARDNŞ yarandıqdan sonra da bu davam etmişdir. Düzgün olmayan ekoloji praktikanın nümunəsi kimi neft tullantılarının və tullantı sularının mədənlərin ərazilərinə axıdılmasını göstərmək olar. Çirklənmi. ərazilərin bir qismi Bakının lap yaxınlığındadır və vətəndaşlar və tikinti şirkətləri onların üzərində ev və mənzillər tikirlər. Bu sağlamlıq üçün ciddi risk mənbəyidir və potensial olaraq yanğın və partlayış törədə bilər.\nBu yaxınlarda ölkə Prezidenti çirklənmiş ərazinin təmizlənməsi barədə göstəriş vermişdir. Bu əraziyə tullanmış təminən 700 milyon barrel neftin xeyli hissəsini toplamaq olar ki, bu da kifayət qədər böyük dəyərə malikdir. Çirklənmiş torpaqların xeyli hissəsi təmizləndikdən sonra yaşayış və kommersiya məqsədli tikinti üçün potensial dəyərə malikdir. Lakin çirklənmiş torpasqların kimə məxsusluğu ilə bağlı məsələ qalmaqdadır. Bundan başqa neft sahəsindəki bütün cari əməliyyatların qabaqcıl beynəlxalq ekoloji və təhlükəsizlik standartlarına cavab verməsinin təmin edilməsi vacibdir.\nXəzər dənizindəki köhnə yataqlarda qazın havaya buraxılması baş verir. Təkcə bir yataqda səmt qazının yandırılması avadanlığına və ya qazın borulara vurulması imkanına malik olmayan quyulardan gündə təxminən 1 milyon kub metr qaz havaya buraxılır. Yeni boru kəmərlərinə və kompressor stansiyalarına investisiyalar qoyulmazsa bu qazın həcminin 3 milyon kub metrə çata biləcəyi ehtimal olunur. Bu, Karbon Maliyyələşdirməsi mexanizmi üçün bir imkandır.\nBakının kanalizasiya sisteminin təcili yenidənqurulmasına rhtiyac var. Burada və bir sıra digər yerlərdə təmizlənməmiş məişət və sənaye tullantı suları çaylara və Xəzər dənizinə axıdılaraq onları çirkləndirir. Yenə də bu sağlamlığa təhlükədir. Bundan başqa nərə populyasiyası da təhlükə altındadır.\nAzərbaycanın üç bioçoğrafi regionun (Avropa, Mərkəzi və Kiçik Asiya) qovşağında yerləşməsi onun yüksək biomüxtəlifliyi ilə nəticələnmişdir. Qafqaz dağları dünya Vəhşi Təbiət Fondu (WWF) tərəfindən “Global 200 Ecoregion”-dan biri kimi, “Conservation International” tərəfindən isə biomüxtəlifliyin 25 “qaynar nöqtəsindən” biri kimi müəyyənləşdirilmişdir. Qafqaz ekosisteminin problemləri sırasında meşəsizləşmə, həttən artıq otarma və ovçuluq daxildir ki, bunlar da biomüxtəlifliyi birbaşa təhlükələrdəndir. Bunun səbəbləri sırasında kənd yerlərində yoxsulluğu, digər ölkələrdən ağac idxalının dayandırılması, təbii qaz təchizatı sistemlərinin dağılması, siyasi fəsadlar və çoxlu sayda məcburi köçkünlər ordusunun olmasını qeyd etmək olar. Bankın yardımı ilə hökumət təbii resursların idarə edilməsini təkmilləşdirir və Azərbaycanın iki dağ regionunda daha davamlı iqtisadi fəaliyyəti tətbiq edir. Bu fəaliyyətin məqsədi yüksəkliklərdə yerləşən meşə və otlaqların keyfiyyət və məhsuldarlığını artırmaqdan ibarətdir.\nAzərbaycan yüksək seysmik fəallıq zonasındadır. Ölkə həmçinin öz topoqrafik quruluşuna və Xəzər dənizinin səviyyəsinin dəyişkənliyinə görə güclü subasmalara da meyllidir. Yüksək yağıntı zamanlarında torpaq sürüşmələri riski artır ki, bu da insan məskənlərinə, sənayeyə, təsərrüfatlara və yollara ciddi zərər vurur. İldə 1,4 milyard dollardan artıq iqtisadi zərərin baş verməsi ehtimalı 0,5 faizdir. İldə 90 milyon dollardan artıq zərərin vaş vermə ehtimalı isə təxminən 5 faizdir.10\nSon inkişaf meylləri\n1990-cı illərin sonundan başlayaraq Azərbaycan sürətli inkişaf tempi nümayiş etdirmişdir (xüsuilə də qeyri-neft sektorunda) (cədvəl 2).11 Son beş il ərzində qeyri-neft sektorunun artım tempi neft sektorunadan üstün olmuşdur və ildə orta hesabla 12 faizə bərabər olmuşdur. Qeyri-neft sektoru hazırda ÜDM-in 60 faizini və məşğulluğun 99 faizini təmin edir. 1995-ci ildən etibarən kənd təsərrüfatı, ticarət və sosial sektorlarda istehsal demək olar ki iki dəfə, qeyri-neft sənaye istehsalı 3 dəfə, nəqliyyat və rabitə sahəsində 4 dəfə, tikinti sektorunda isə 13 dəfə artmışdır. 12\nCədvəl 2: Əsas göstəricilərin xülasəsi\n(başqa vahid göstərilməyibsə rəqəmlər ÜDM-də payı göstərir)\nÜDM-in real artımı (faiz)\nQeyri-neft ÜDM-in real artımı (faiz)\nXalis xarici birbaşa investisiyalar (US$ mln)\nReal effektiv müdadilə məzənnəsi\n(faiz, “-“ ucuzlaşma)\nİcmal fiskal balans (Neft Fondu istisna olmaqla)\nQalan xarici borc\nXarici borcun xidmətin ixraca nisbəti (faiz)\nXam neftin qiyməti (US$ barrel)\nMənbə: DSK, Bank və Fondun əməkdaşlarının hesablamaları. *2005-ci il məlumatları təxminlərdir\nXalis xarici birbaşa investisiyaların fonunda Azərbaycan möhkəm makroiqtisadi idarəetməni həyata keçirmişdir. Neft gəlirlərinin sterilizasiyası, ciddi fislak siyasətlə birlikdə 1995-ci ildən bəri keçən dövr ərzində inflyasiyanın və real effektiv mübadilə məzənnəsinin bahalaşmasının qarşısının alınmasına imkan vermişdir. 2003 və 2004-cü illərdə cari xarici hesabların iri həcmli kəsiri neft sektorunun BTC və CQB-in tikintisi və neft layihələrinin icrası ilə əlaqədar iri idxalları ilə bağlı olmuşdur. Bu kəsir tam şəkildə beynəlxalq neft konsorsiumlarının XBİ-ləri hesabına maliyyələşdirilmişdir və ümumi tədiyyə balansı müsbət saldo göstərmişdir. 2005-ci ildə cari hesab kiçik müsbət saldo göstərib (ÜDM-un 1.3%), çünki BTC əsasən başa çatdırılıb və yüksək neft qiymətləri ixrac gəlirlərini qaldırmağa başlayıb. 2005-ci ildə BTC-nin əsas etibarı ilə tamamlanmasının və yüksək neft qiymətlərinin ixrac gəlirlərini artırması fonunda bu kəsir ÜDM-in 5,2 faizinədək enmişdir. Neft və qaz sektoruna investisiyaların repatriasiyası başlandıqdan sonra 2003-cü ildə ÜDM-in 32 faizini təşkil edən xalis XBİ-nin ölkəyə axını, 2005-ci ildə ÜDM-in təxminən 4% səviyyəsinə enib və onun 2006-09-cı illər üçün iri xalis kənar axınlara çevrilməsi planlaşdırılır.\nHökumətin icmalı kəsiri (Neft Fondu xaric) 1990-cı illərin əvvəllərindəki son dərəcə yüksək səviyyədən 2001-ci ildə ÜDM-in 3 faizinə enmişdir.13 Lakin 90-cı illərdəki sərt maliyyə siyasəti bir çox xərclərin, xüsusilə də sosial sektorlarda, kəskin ixtisarını tələb etmişdir ki, bu da qeyri-optimal səhiyyə və təhsil xidmətlərinə gətirib çıxarımışdır. 2005-ci ilin büdcəsindən başlamaqla Hökumət sosial sektorlar üçün daha adekvat büdcə ayırmağa başlamışdır.\nHolland sindromuna yol verməmək üçün 1999-cu ildə hökumət xarici valyuta axınlarının əsas sterilizasiya mexanizmi kimi ARDNF-i yaratmışdır. Hökumət gözlənilən neft və qaz gəlirlərinin istifadəsi sahəsində ehtiyatlı yanaşmaya və bu gəlirlərin bütün vətəndaşlara və gələcək nəsillərə fayda verməsi məqsədilə sadiq olaraq qalır.\n2005-ci ilin əvvəllərində ölkədə inflyasiyanın artması meylləri baş qaldırmışdır (2005-ci ilin martına illik 12,5 faiz). Bunun səbəbi qismən qismən dövlət xərclərinin artması, qismən də dövlət müəssisələrinin yüksək neft qiymətlərindən faydalanması (ARDNŞ) və kreditlərdən istifadə etməsi nəticəsində xərclərin artması olmuşdur. Qida məhsullarının qiyjmətinin müvəqqəti artması da inflyasiyanın artmasına təsir göstərmişdir. Habelə manatın ABŞ dollarına bağlanması nəticəsində pul kütləsinin artması başlanmışdır. Milli Bankın cavabı manatın nominal effektiv kursunun təxminən 10 faiz bahalaşmasına imkan verilməsi və mərkəzləşdirilmiş kredit dərəcəsinin qaldırılmasından ibarət olmuşdur. Likvidliyi absorbsiya etmək üçün Maliyyə Nazirliyi xəzinədarlıq istiqrazlarının buraxılmasını artırımışdır. 2005-ci ilin payızında inflyasiya tək rəqəmə qayıtmış və 2006-cı ilin sentyabr ayında illik inflyasiya 10,3% təşkil edib.


6 xarici şirkət Azərbaycandan gedir\n2021, 23 İyun, çərşənbə, Bakı vaxtı 23:05\nSentyabrın 20-də 6 xarici şirkətin Azərbaycandakı filiallarını və törəmə şirkətlərini ləğv etdikləri bəyan edilib.\nBu barədə Vergilər Nazirliyi nin məlumatında yazılır.\nAzərbaycandan gedən şirkətlərin hamısı 2013-2016-cı illərdə təsis edilmişdi.\nOnlardan "Obermeyer Project Management GmbH" şirkəti (Almaniya) 2013-cü ildə Bakıda filial açıb. Bir il əvvəl Dövlət Əmlak Məsələləri Komitəsinin yeni inzibati binasının tikinti işlərinin idarə edilməsi üzrə layihə-smeta sənədlərinin hazırlanması və konsultasiya xidmətləri üzrə tenderdə qalib gəldiyi söylənirdi. Müqavilələrin dəyəri 2 mln. 598,7 min manat dəyərləndirilirdi.\nAlmaniyanın digər şirkəti - "Heidelberg Cement AG" də Azərbaycanda öz filialını açmışdı. Onun, Akkord İnşaat-İstehsalat Korporasiyasının Qazax Sement Zavodunda 50 faiz payını aldığı bildirilirdi. Bu sazişdən sonra sement zavodunun nizamnamə kapitalı 800 mln. manata çatdırılıb. Filialın bağlanmasının səbəbləri haqqında, hələlik, məlumat verilmir.\n"Tech Offshore Marine Azerbaijan" MMC, "Tech Electrics and Automation Azerbaijan" MMC, "Compass Offices Management Azerbaijan Limited" MMC və "Compass Delelopment Holdings VII Limited" şirkətinin filialı da bağlanır.\n2015-ci ildə Azərbaycanda baş verən dalbadal 2 devalvasiyadan sonra bir sıra xarici şirkətlər Azərbaycanda fəaliyyətlərini dayandırıblar.Bu Azərbaycan iqtisadiyyatında kiçilmə və əhalinin alıcılıq qabiliyyətinin aşağı düşməsi ilə izah edilib.


Səfir Örl Litzenberqer: “Amerika Naxçıvan da daxil olmaqla, bütün Azərbaycanla bir sıra istiqamətlər üzrə əməkdaşlığını genişləndirmək niyyətindədir”\nNəşr edilib 18.08.2021 05:25\nAvqustun 16-da Amerika Birləşmiş Ştatlarının ölkəmizdəki fövqəladə və səlahiyyətli səfiri Örl Litzenberqerin rəhbərlik etdiyi nümayəndə heyəti muxtar respublikamıza rəsmi səfərə gəlib. Qonaqlar əvvəlcə ümummilli liderimiz Heydər Əliyevin Naxçıvan şəhərindəki abidəsi önünə gül dəstəsi qoyub, dahi şəxsiyyətə ehtiramlarını bildiriblər. Daha sonra Heydər Əliyev Muzeyi ziyarət edilib, ulu öndərin həyat və fəaliyyətini əks etdirən eksponatlarla tanışlıq olub. Məlumat verilib ki, muzey Naxçıvan Muxtar Respublikası Ali Məclisi Sədrinin 1999-cu il fevralın 18-də imzaladığı Sərəncam əsasında yaradılıb və 1999-cu il mayın 10-da fəaliyyətə başlayıb. Muzeydə ümummilli lider Heydər Əliyevin uşaqlıq və gənclik illərinə həsr olunmuş stendlər, onun Naxçıvan Muxtar Respublikası Ali Məclisinin Sədri işlədiyi dövrə aid (1991-1993) şəxsi sənəd və materiallar, imzaladığı sərəncamlar, qərarlar və digər sənədlərin surətləri, həmin illərdə Azərbaycan Respublikasının müxtəlif bölgələrində yaşayan vətəndaşların müraciətləri toplanıb. Muzeyin kitabxanasında ulu öndər Heydər Əliyevin həyat və fəaliyyətini əks etdirən jurnal, albom və kitablar saxlanılır.\nNaxçıvan Biznes Mərkəzinə gələn qonaqlara məlumat verilib ki, mərkəzin sərgi salonunda müəssisələrdə, ailə təsərrüfatlarında istehsal olunan müxtəlif növ və çeşiddə məhsullar, sənətkarlar tərəfindən hazırlanan əl işləri, rəsm əsərləri, xalçalar və Naxçıvan Muxtar Respublikasının istehsal müəssisələrinin xəritəsi nümayiş olunur. Vurğulanıb ki, muxtar respublikada sahibkarlığın bütün parametrlər üzrə inkişafı yerli istehsalın həcminin artmasına və xarici ticarət əlaqələrinin genişlənməsinə töhfə verib, ixracyönümlü məhsul istehsalına nail olunub. Hazırda muxtar respublikada 384 növdə məhsul istehsal olunur, 350 növdə məhsula olan tələbat isə tamamilə yerli istehsal hesabına ödənilir. Təqdirəlayiq haldır ki, dünyanın 72 ölkəsi ilə ticarət əlaqələri olan muxtar respublikada 11 ildir ki, xarici ticarət əlaqələrində müsbət saldo qeydə alınır ki, bu da sahibkarlığa dövlət qayğısının bəhrəsidir.\nNəşr edilib 03.07.2019 05:58\nUkrayna Respublikasının ölkəmizdəki fövqəladə və səlahiyyətli səfiri Vladislav Kanevski muxtar respublikamıza səfəri çərçivəsində əvvəlcə ümummilli liderimiz Heydər Əliyevin Naxçıvan şəhərinin baş meydanında əzəmətlə ucalan abidəsi önünə gül dəstəsi qoyub, ulu öndərin xatirəsini dərin ehtiramla yad edib, Heydər Əliyev Muzeyində olub.\nDiplomat səfər çərçivəsində muxtar respublikanın istehsal potensialı və səhiyyə turizmi ilə də yaxından maraqlanıb, tarixi-mədəni abidələrini ziyarət edib.\nUkrayna Respublikasının ölkəmizdəki fövqəladə və səlahiyyətli səfiri Vladislav Kanevski “Şərq qapısı” qəzetinə müsahibəsində səfərinin məqsədi barədə danışıb, Naxçıvanla bağlı təəssüratlarını bölüşüb:\n– İlk olaraq onu deyim ki, Naxçıvana ilk səfərim bu qədim diyar barədə yaddaşımda dərin təəssüratlar yaratdı. Keçirdiyim görüşlər zamanı aydın oldu ki, Naxçıvan Muxtar Respublikası ilə iqtisadiyyat, turizm, mədəniyyət sahələri üzrə geniş əməkdaşlıq etmək üçün böyük potensial imkanlar mövcuddur. Təbii ki, Naxçıvana konkret təkliflərlə gəlmişəm. Bunlardan ən vacibi Ukrayna Respublikasının perspektivli bir əyaləti ilə Naxçıvan Muxtar Respublikası arasında regionlararası əməkdaşlıq əlaqələri qurmaqdır.\nQısa zaman ərzində gəzib gördüyüm yerlərdə qarşılaşdığım şərait, yaradılan imkanlar gələcək əməkdaşlığımızın daha da perspektivli olacağını deməyə əsas verir. İlkin mərhələdə rəsmi əlaqələri gücləndirib, sonra isə konkret layihələri reallaşdırmağı nəzərdə tuturuq. Naxçıvanla tanış olmağımız üçün bizə yaradılan gözəl şəraitə görə Naxçıvan Muxtar Respublikası Ali Məclisinin Sədrinə öz dərin minnətdarlığımı bildirirəm.\nNəşr edilib 01.03.2019 05:53\nFevralın 28-də İran İslam Respublikasının Maku Azad Ticarət və Sənaye Zonasının icraçı direktoru Qulamrza Süleymaninin rəhbərlik etdiyi nümayəndə heyəti “Əshabi-Kəhf Ziyarətgahı” Dini-Mədəni Abidə Kompleksində və Duzdağ Fizioterapiya Mərkəzində olublar.\nQonaqlara Əshabi-Kəhfin sirli tarixi haqqında məlumat verilib, Duzdağ Fizioterapiya Mərkəzinin fəaliyyətindən bəhs olunub.\nİran İslam Respublikasının Maku Azad Ticarət və Sənaye Zonasının icraçı direktorunun mədəniyyət və turizm üzrə müavini Hüseyn Həmzəli “Şərq qapısı” qəzetinə müsahibəsində deyib: “Azərbaycanda və onun ayrılmaz tərkib hissəsi olan Naxçıvan Muxtar Respublikasında bütün sahələrdə – iqtisadi, turizm, mədəniyyət, idman və digərlərində müşahidə olunan inkişaf bizi çox sevindirir.\nNəşr edilib 22.02.2019 10:07\nBaxış sayı: 1636


05 Iyun 2020 - 10:56\nİraqın Əl-Həşduş Şəbi qüvvələri və İraq təhlükəsizlik qüvvələri dünən (4 iyun) “Davamlı Azadlıq” əməliyyatı vaxtı Səlahəddin əyalətinin cənub-şərq bölgəsindəki 10 kəndi terrorçulardan təmizləyib.\nXeber.ge saytı Deyerler.org-a istinadən xəbər verir ki, “Davamlı Azadlıq” əməliyyatının ikinci mərhələsinin üçüncü günündə Əl-Həşduş Şəbi qüvvələri və İraq təhlükəsizlik qüvvələri İŞİD-in qalıqlarına və üç vilayətdəki gizli nüvələrinə qarşı əməliyyatları davam etdiriblər.\nİraqın şərqindəki Diyala əyalətində yerləşən Əl-Həşduş Şəbi Briqadası dünən (4 iyun) vilayətdə 50 kilometrdən çox ərazini təmizlədiyini açıqlayıb. Əl-Həşduş Şəbidən verilən açıqlamada, əməliyyatın Qaraye Tiba dağları bölgəsində keçirildiyini, bu müddət ərzində bir neçə İŞİD məxfi və gizli yerinin aşkarlandığını və məhv edildiyi bildirilib.\nDiyala əyalətindəki Əl-Həşduş Şəbi komandiri Talib Əl-Musavi“Davamlı Azadlıq” əməliyyatı çərçivəsində Həmrin dağlarında da daha bir əməliyyat keçirildiyini açıqlayıb və hərbi qüvvələrin ərazidə patrul və təmizləmə işlərinə başladığını söyləyib.


Son yerin sahibi ilk qələbəsini son çempion üzərində qazanıb - Olimpiya Idman NövləriOlimpiya Idman Növləri\nSon yerin sahibi ilk qələbəsini son çempion üzərində qazanıb\n17 noyabr 2017 / 18:00 Baxış sayı: 274\nBirinci divizionunda 9-cu tur başa çatıb. Allsport.az saytı xəbər verir ki, son oyun günündə 3 görüş baş tutub. “Sabah” – “Mil-Muğan” matçında qonaqlar 4 cavabsız qolla qalib gəliblər.\n“Qaradağ Lökbatan” – “Ağsu” görüşü 4:1 liderin xeyrinə yekunlaşıb. Əvvəlki turlarda ardıcıl məğlubiyyətlərlə üzləşən “Zaqatala” nəhayət, bu tur son çempion “Turan Tovuz” üzərində qələbə qazanmaqla uğursuz zolağa son qoyub – 3:1.\nAyxan Abbasov: Bu tempi qorumalıyıq\nSamir Abbasov: Hər şey əlimizdən çıxdı\nSoni Mustivar: “Sumqayıt”a qarşı oynamaq asan deyildi


İrəvanda YENİ XAOS: Ermənilər Azərbaycanla sərhədə AB kontingentinin yeridilməsini TƏLƏB EDİR – KAİM.AZ\n26 Yanvar 2022, Çərşənbə - 21:31\nHome/QAFQAZ XƏBƏRLƏRİ/İrəvanda YENİ XAOS: Ermənilər Azərbaycanla sərhədə AB kontingentinin yeridilməsini TƏLƏB EDİR\n13 Yanvar 2022 19:21\n“Rusiya sülhməramlılarının Ermənistan və Azərbaycan sərhədindəki təcavüzü önləyə bilməməsi artıq faktdır. Onların yerinə sərhədimizdə beynəlxalq kontingentin olması dünya ictimaiyyətini susmamağa vadar edəcək…”\n“Fəallar və hüquq müdafiəçiləri bu gün İrəvanda hökumət binası qarşısında Ermənistan sakinlərinin təhlükəsizliyini təmin edən mexanizmlərin tətbiqi və ölkənin maraqlarının müdafiəsi tələbi ilə etiraz aksiyasına çıxıblar”.\nFəallar əllərində “Qadınlar bu qətliamın təşkilatçılarına qarşı”, “Sərhəddə əsgər yoxdur”, “Niyə KTMT-yə rəhbərlik edirsən?”, “Bizim təhlükəsizlik məsələsini həll edin, ya da uzaqlaşın!” sözləri yazılmış plakatlar tutub.\n“Rusiya sülhməramlılarının Ermənistan və Azərbaycan sərhədindəki təcavüzü önləyə bilməməsi artıq faktdır. Onların yerinə sərhədimizdə beynəlxalq kontingentin olması dünya ictimaiyyətini susmamağa vadar edəcək, əks halda onların reputasiyasına ciddi xələl gələcək”- deyə aksiya iştirakçılarından biri bildirib\n“Aksiya təşkilatçıları qeyd ediblər ki, beynəlxalq hüquq sahəsində ekspertlər həm Ermənistan hökumətinə, həm də beynəlxalq ictimaiyyətə təqdim olunacaq sənəd hazırlayır. Bu sənəd Ermənistan-Azərbaycan sərhədində beynəlxalq hərbi kontingentin yerləşdirilməsi zərurətindən bəhs edir. Çünki həm Ermənistanda, həm də Dağlıq Qarabağda olan Rusiya sülhməramlıları “hərəkət etmirlər”. Sənəddə beynəlxalq qrupun monitorinq mexanizmlərinin həyata keçirilməsinə də toxunulur. Bu məhz Avropa İttifaqının sülhməramlı qüvvələrinə ehtiyac olduğunu açıq şəkildə göstərəcək, çünki KTMT faktiki Rusiyadır, Rusiya isə “işləmir”…” – xəbərdə belə deyilir.


“Gəncə’14” forumu müvəffəqiyyət ilə başa çatdı\nAKGT , ASANYOUTH , EYP , EYPAZERBAIJAN , EYPAZ , GANJA'14\n“ASAN Könüllüləri” gənclər təşkilatı “Avropa Gənclər Parlamenti Azərbaycan” nümayəndəliyi ilə birgə 20-24 avqust tarixlərində həyata keçirilən “Gəncə’14” forumu müvəffəqiyyət ilə başa çatdı.\n“Arzuladığımız Dünyanı İnnovativ Gələcəklə Quraq” (“Create Innovative Future – Reshape the World”) şüarı altında keçirilən forum 14 ölkədən olan 70 gənci Gəncə şəhərinə toplayıb. 20 avqust tarixində Gəncə şəhəri Heydər Əliyev Mərkəzində Gəncə şəhəri İcra Hakimiyyətinin başçısı cənab Elmar Vəliyev və Andorra Respublikasının ilk baş naziri cənab Oskar Ribas Reiq ilə dəyirmi masa keçirdilər. Görüş zamanı xarici qonaqlara Gəncə şəhəri haqqında ətraflı məlumat verildi.\n21 avqust tarixində “Ramada Hotel”in konfrans zalında “Gəncə’14” forumunun rəsmi açılış mərasimi baş tutdu. Açılış mərasimində Avropa Gənclər Parlamentinin Azərbaycan nümayəndəliyinin sədri xanım Milana İbrahimova, Təşkilat Komitəsinin həmsədri Tayfun Qüdrətli və üzvü Məhəmməd İbrahimov, Avropa Gənclər Parlamentinin Regional İnkişaf Şurasının üzvü, Prinston Universitetinin fəxri doktoru – Dr. Alan Flovers və forumun Prezidenti Koka Kapanadze çıxış edərək foruma müvəffəqiyyətlər və gənclərə uğurlar arzu etdilər. Daha sonra forum iştirakçılarına “Gəncə Avropa Gənclər Paytaxtı 2016” ictimai birliyi təqdimat keçirdi. Mərasimin sonunda isə Gəncə şəhəri İcra Hakimiyyətinin başçısı cənab Elmar Vəliyev ilə forum iştirakçıları arasında görüş baş tutub. Forum iştirakçıları Gəncə ilə bağlı öz təəssüratlarını şəhər başçısı ilə bölüşmüş və göstərilən qonaqpərvərliyə görə minnətdarlıqlarını bildiriblər.\n22 avqust tarixində forum iştirakçıları 6 komitəyə bölünərək bütün Avropa məkanında gündəmdə olan problemləri araşdıraraq qətnamələr hazırlayıblar. Gün ərzində davam edən komitə işləri başa çatdıqdan sonra Heydər Əliyev park kompleksində yerləşən “Amfiteatr”da iştirakçılara musiqi mədəniyyətimizi təqdim etmək məqsədi ilə milli ruhda konsert təşkil edilib.\n23 avqust tarixində Gəncə şəhəri Heydər Əliyev Mərkəzinin konfrans zalında layihə çərçivəsində Baş Assambleya keçirilib. Baş Assambleyanın açılış mərasimindən öncə fəxri qonaqlar Ulu öndər Heydər Əliyevin abidəsini ziyarət ediblər. Baş Assambleya Gəncə şəhəri İcra Hakimiyyətinin başçısı, cənab Elmar Vəliyev, Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin sədri cənab İnam Kərimov və Azərbaycan Respublikasının Prezidenti yanında Gənclər Fondunun icraçı direktoru, cənab Fərhad Hacıyevin nitqləri ilə açıq elan edilib.\n“ASAN Könüllüləri” gənclər təşkilatının sədri və Təşkilat Komitəsinin həmsədri Fərid Sadıxlı layihənin keçirilməsində xüsusi dəstəyə görə forumun Təşkilat Komitəsi və iştirakçıları adından təşəkkürünü bildirib. Baş Assambleyanın yekununda təqdim edilmiş 6 qətnamənin hər biri qəbul edilib. Qəbul olunmuş qətnamələr arasında ən çox səs toplayan isə, Avropa İttifaqının Şərq Tərəfdaşlığı ölkələrində Azərbaycanda 2013-cü ildən fəaliyyət göstərən və vətəndaşlara xidmət sahəsində innovativ dövlət qurumu olan “ASAN Xidmət” modelini təbliğ edən qətnamədir.


“Fransa Azərbaycan Ordusunun öz torpaqlarını işğaldan azad etməsinə qərəzli münasibət sərgilədi” – DEPUTAT - Günün Səsi "Fransa Azərbaycan Ordusunun öz torpaqlarını işğaldan azad etməsinə qərəzli münasibət sərgilədi" - DEPUTAT - Günün Səsi\n“Fransa Azərbaycan Ordusunun öz torpaqlarını işğaldan azad etməsinə qərəzli münasibət sərgilədi” – DEPUTAT\n28 Noyabr 2020 18:27\n“Son hadisələr Fransanın Minsk qrupunun həmsədri kimi fəaliyyətinə son qoyulmasını labüd edib Noyabrın 18-də Fransa Senatının Rəyasətində erməni diasporunun və lobbisinin təsiri altında olan bir qrup senator tərəfindən qondarma “Dağlıq Qarabağ Respublikasının tanınmasının zəruriliyinə dair” 145 nömrəli qətnamə layihəsinin təqdim olunması, noyabrın 25-də müzakirə edilərək qəbul olunması beynəlxalq hüquq normalarının, BMT Nizamnaməsi və BMT Təhlükəsizlik Şurasının müvafiq qətnamələrinin kobudcasına pozulmasıdır”.\nOnun sözlərinə görə, təcavüzkar ölkənin törətdiyi terror aktlarına, soyqırımına, dinc əhaliyə qarşı amansızlığına, beynəlxalq hüququn norma və prinsiplərinin pozulmasına olan laqeyd münasibət Fransanın istər Minsk Qrupunun həmsədr ölkəsi, istərsə də, BMT TŞ-nın daimi üzvü kimi məramını açıq-aydın ortaya qoydu.\nMillət vəkili qeyd edib ki, Azərbaycanın beynəlxalq səviyyədə tanınmış ərazilərinin işğal olunması, mülki əhalinin qətlə yetirilməsi, işğalçı dövlətin torpaqlarımızda etnik təmizləmə, ekoloji terror, qeyri-qanuni məskunlaşma və qanunsuz iqtisadi fəaliyyətlər aparmasına qarşı 30 il səssiz qalan Fransa Senatının son qərəzli mövqeyi bu ölkənin faşizm ideologiyasından qidalanan Ermənistana dəstəyinin növbəti nümayişidir. Ümumiyyətlə, ikili standartlar, beynəlxalq təşkilatlar tərəfindən hər hansı bir sanksiya tətbiq olunmaması hər zaman işğalçı ölkəni daha da azğınlaşdırıb, Ermənistan–Azərbaycan münaqişəsinin 30 il uzanmasına səbəb olub. Nəhayət, sentyabrın 27-dən başlayaraq mənfur qonşular ağır artilleriya qurğularından, ballistik raketlərdən, kasetli bombalardan istifadə etməklə ölkəmizə qarşı genişmiqyaslı hücumlara başladı. ATƏT-in Minsk Qrupunun həmsədri – Fransanın Dağlıq Qarabağ münaqişəsinin ədalətli həlli naminə işğalçı tərəfə təsir göstərməməsi, məsələyə laqeyd münasibəti regionda sülhün, sabitliyin, tərəqqinin bərqərar olmasına maraqlı olmaması illərdi davam edən laqeydliyin səbəbini bir daha ortaya qoydu. Noyabrın 10-da Azərbaycan, Rusiya prezidentləri və Ermənistanın baş nazirinin birgə imzaladıqları bəyanatdan sonra da Fransanın ciddi şəkildə narahat olması da bu ölkə rəhbərlərinin BMT Təhlükəsizlik Şurasının qətnamələrinə zidd olduqlarını sübut etdi. Münaqişənin həllinə birbaşa cavabdeh olan Fransa ilk günündən qeyri-obyektiv mövqe tutdu, Azərbaycan Ordusunun öz torpaqlarını işğaldan azad etməsinə qərəzli münasibət sərgiləyərək işğalçı Ermənistana dəstək olduğunu bildirdi. Başqasının torpağına göz dikən, bir milyon insanı evsiz-eşiksiz qoyan Ermənistanı dəstəkləyən Fransa hökuməti Azərbaycanın dünyada müstəqil siyasət yürüdən, qlobal siyasi proseslərə və beynəlxalq münasibətlər sisteminə öz baxışı olan bir dövlət kimi tanınmasını belə görməməzlikdən gəldi. Fransa Senatının qəbul etdiyi Qətnamədə Azərbaycan və qardaş Türkiyənin ünvanına yer alan saxta ittihamı, Azərbaycanın guya xaricdən muzdlu terrorçuları döyüşlərə cəlb etməsi kimi böhtanları heç bir sübutla təsdiq olunmamış iddialardır. Fransa Senatı hətta utanmadan münaqişə bölgəsinə yaxın və oradan kilometrlərlə uzaqda yerləşən kəndləri, qəsəbələri və şəhərləri raket atəşinə tutan, dinc sakinlərin qətlə yetirilməsini, mülki obyektlərə, enerji və nəqliyyat infrastrukturuna ciddi ziyan vuran, hərbi təxribatlar törədən Ermənistanı qınamaq əvəzinə, Azərbaycanı günahlandırır. Bəli, bütün beynəlxalq təzyiqlərə baxmayaraq, Ali Baş Komandan İlham Əliyevin rəhbərliyi ilə müzəffər Ordumuz işğalçı Ermənistanı kapitulyasiyaya məcbur etdi. Belə bir Böyük Qələbənin, Zəfərin qarşısında erməni lobbisinin tam nəzarətində olan Fransa Senatının işğalçı ölkəni müdafiə etməyə cəhd göstərməsi olduqca gülünc görsənir. İşğalçı Ermənistana havadarlıq, himayədarlıq edənlər birdəfəlik bilməlidirlər ki, Azərbaycanın prinsipial mövqeyindən bir addım da geri çəkilməyəcək. Qarabağ Azərbaycandır!\nPrevious Biləsuvarda şəhid kapitan dəfn edildi\nNext Hikmət Hacıyev “Qarabağ” klubu ilə “İmarət”də futbol oynadı —\n21 Yanvar 2021 09:36\n20 Yanvar 2021 22:56\nBaydenin andiçməsində maraqlı anlar yanşandı –


Riyaziyyatçılar süni intellektin imkanlarına şübhə ilə yanaşırlar » TEHSIL-PRESS Agentliyi\nİsrail riyaziyyatçıları sübut ediblər ki, süni intellekt məlumat yığımında qanunauyğunluğu tapmağa və ya istənilən suala birmənalı cavab verməyə heç də həmişə qadir deyil. Onların bu barədə qənaəti “Nature Machine Intelligence” jurnalında dərc edilib.\nHayfada Texnion İnstitutunun əməkdaşı Amir Yehudayovun sözlərinə görə, həlli açıq qalan məsələlərin mövcudluğu riyaziyyatçılara çoxdan məlumdur. Lakin onlar sadə maşın təlimində buna bənzər halın baş verəcəyini gözləmirdilər. Bu, onu göstərir ki, informasiyanın “sıxılması” ilə təlim prinsipinin özü arasında xüsusi fundamental əlaqə var.\nMüasir maşın təlimi sistemləri və süni intellekt çox sadə prinsip əsasında işləyir. Onlar insan tərəfindən hazırlanmış geniş məlumat bazasından istifadə edərək müəyyən qanunauyğunluqları “görməyi”, düzgün cavabları səhvdən ayırmağı tədricən öyrənir. Bu cür yanaşma əvvəlcə təsvirlərin tanınması sisteminin yaradılması üçün tətbiq olunub. Sonra məlum olub ki, onu sərbəst şəkil çəkməyi və musiqi yaratmağı bacaran “yaradıcı” süni intellektdən tutmuş insanların köməyi olmadan dərs oxuyan, qaydaları bilməklə bir neçə stolüstü oyun oynamağı bacaran “AlphaZero” maşınınadək, demək olar, hər şeyə tətbiq etmək mümkündür. Ona görə də hazırda proqramçılar, filosoflar və riyaziyyatçılar son dərəcə “ümumi” süni intellektin istənilən sərbəst məlumatlar arasında qanunauyğunluq tapa bilib-bilməyəcəyi və bütün mümkün suallara cavab verib-verməyəcəyi üzərində düşünürlər.\nXəbərin tarixi: 10.01.2019 / 17:54


Moskvada repressiya qurbanlarına abidə açılır\n2021, 18 Oktyabr, Bazar ertəsi, Bakı vaxtı 18:13\nOktyabrın 30-da Rusiya prezidenti Vladimir Putin sovet dövrünün repressiya qurbanlarının xatirə abidəsini açacaq. Kremlin mətbuat xidmətinin məlumatına görə, “Kədər Divarı” Moskvada səhər 9-da açılmalıdır.\nBu gün Rusiyada Siyasi Repressiya Qurbanlarının xatirə günü rəsmi qeyd olunur. Bu gün 1991-ci ildən qeyd olunmağa başlayıb.\nBir gün öncə yüzlərlə insan Moskvanın mərkəzində keçmiş KGB-nin binası önünə toplaşıb, Josef Stalin-in “Böyük Terror”u zamanı edam olunmuş minlərlə kişinin və qadının xatirəsini yad edib.\nLubyanka meydanındakı Solovetsky Daşı memorialı önündə keçirilən mərasimdə 30 min moskvalının adı, yaşı, vəzifəsi, edam olunduğu tarix səsləndirilib.\n1938-38-ci illərdə sovet hakimiyyəti 1 milyon adamın həyatına son qoyub.


Bu ilin 10 ayında İslam Əməkdaşlıq Təşkilatının (İƏT) İqtisadi və Ticarət Əməkdaşlığı üzrə Daimi Komitəsi (COMCEC) ölkələrinin Azərbaycanın xarici ticarətindəki payının 22% təşkil edib.\nAzərbaycan İqtisadiyyat Nazirliyindən “APA-Economics”ə verilən məlumata görə, bunu iqtisadiyyat nazir Mikayıl Cabbarov noyabrın 25-də COMCEC-in 36-cı sessiyasının onlayn açılış mərasimində çıxış edərkən bildirib.\nNazir ticarət əlaqələrinin daha da genişləndirilməsi üçün İƏT qurumları arasında tərəfdaşlıq layihələrinin artırılmasının önəmini vurğulayıb.\nM. Cabbarov İƏT-in islam dünyasında rifahın yaxşılaşdırılması və problemlərin həllində əhəmiyyətli rolunu vurğulayıb, üzv dövlətlərin qurumun müxtəlif platformaları vasitəsilə əməkdaşlıq etdiyini, birgə layihələr icra olunduğunu qeyd edib. O bildirib ki, Azərbaycan COMCEC-in COVID-19 pandemiyası ilə bağlı xüsusi proqramında iştirak edir.\nNazir əlavə edib ki, İslam İnkişaf Bankı ilə Azərbaycan uğurlu əməkdaşlıq həyata keçirir, indiyədək bank tərəfindən Azərbaycanda müxtəlif sahələrə 1 mlrd. ABŞ dollaradək maliyyə vəsaiti ayrılıb.\nNaziri işğaldan azad olunmuş Qarabağ regionunda yeni infrastruktur və tikinti layihələrinin həyata keçirilməsinin ölkəmizin qarşısında duran əsas vəzifələrdən olduğunu, investisiya qoyulması üçün geniş imkanlar yaradılacağını vurğulayıb, İƏT-ə üzv olan ölkələri işğaldan azad olunmuş ərazilərdə həyata keçiriləcək layihələrdə əməkdaşlığa dəvət edib.\nQeyd edək ki, Türkiyə Prezidenti Rəcəb Tayyib Ərdoğanın sədrliyi ilə keçirilən tədbirdə İƏT üzvü olan dövlətlərin nümayəndə heyətləri, İƏT-in ixtisaslaşmış institutlarının və müxtəlif beynəlxalq təşkilatların nümayəndələri iştirak ediblər.\n26 Noyabr 2020 11:54 336\n25 Yanvar 2021 17:30 35\n25 Yanvar 2021 17:04 77\n25 Yanvar 2021 17:01 70\n25 Yanvar 2021 16:55 84


Sabah Aşura günüdür – A24.Az\nA24.AzSon DəqiqəSabah Aşura günüdür\nSabah Aşura günüdür\nSabah – sentyabrın 20-də Azərbaycanda Məhərrəm ayının onuncu günü, Aşura qeyd olunacaq.\n“A24.az” xəbər verir ki, hər il olduğu kimi bu il də Aşura günündə Səhiyyə Nazirliyinin və Qafqaz Müsəlmanları İdarəsinin təşkilatçılığı ilə qana ehtiyacı olan xəstələrə yardım məqsədi ilə könüllü qanvermə aksiyaları keçiriləcək.\n2. Xəzər 2 -14saylı Birləşmiş şəhər xəstəxanası,- Mir Möhsün ağa ziyarətgahı – Buzovna qəs. R. Axundov küçəsi 2- Şüvəlan qəs. A. ildırım küçəsi 1\n3. Nəsimi 2 – Əjdərbəy məscidi (Mərasim zalı)- 20 saylı şəhər paliklinikası – S. Vurğun küçəsi 78- 3-cü mikrorayon, Cavadxan küçəsi 22.\n4. Nizami 1 – Şah Abbas məscidi – Keşlə qəs. M. Hilal küçəsi 18\n5. Sabunçu 1 – Rəhimə xanım ziyarətgahı – Nardaran qəs. M. F. Axundzadə küç.107\n6. Səbail 2 – Bibiheybət məscid ziyarətgahı.- İçəri şəhər Cümə məscidi – Bibiheybət yolu 2- İçəri şəhər, Asəf Zeynallı küçəsi 49\n7. Suraxanı 1 – Qaraçuxur məscidi – Qaraçuxur qəs. Ə. Mehbalıyev keç. 58\n8. Yasamal 2 – Təzəpir məscidi- Hacı Soltanəli məscidi – M. F. Axundov 7- S. Əskərov küç. 75\n9. Gəncə 1 – İmamzadə kompleksi – Atabəylər prospekti 230\n10. Lənkəran 1 – Böyük bazar məscidi – Hacılar küçəsi 1\n11. Mingəçevir 1 – Heydər məscidi – Aydın Məmmədov 53\n12. Sumqayıt 1 – Sumqayıt şəhər Cümə məscidi – Sahil küçəsi 5\n13. Şəki 1 – İmam Əli məscidi – Şəki ş. Pişəvəri küç. 4\n14. Şirvan 1 – Mərkəzi Qan bankının Şirvan bölməsi – Heydər Əliyevprospekti 16\n15. Ağcabədi 1 – Ağcabədi ray. Mərkəzi xəstəxanası – Hüsü Hacıyev küç. 104\n16. Ağsu 1 – Ağsu ray. Mərkəzi xəstəxanası – M. Rəsulzadə küç. 172\n17. Beyləqan 1 – Beyləqan ray. Mərkəzi xəstəxanası – Sevil Qazıyeva küç 21\n18. Bərdə 1 – Bərdə İmamzadə – Nüşabə küç. 34\n19. Biləsuvar 1 – Biləsuvar ş. Cümə məscidi – Nizami küç. 55 a\n20. Cəlilabad 1 – Cəliabad ray. Mərkəzi xəstəxanası – Mehdi Hüseynzadə küç. 82\n21. Göyçay 1 – Əbülfəzlil – Abbas məscidi – N. Nərimanov küç. 70\n22. Xaçmaz 1 – Xaçmaz şəhər məscidi – 20 yanvar 34\n23. Quba 1 – Mərkəzi qan bankının Quba bölməsi – Fətəli xan küç. 10 c\n24. Masallı 1 – Masallı şəh. Cümə məscidi – Fizuli küç. 1\nSon Dəqiqə, Sağlamlıq, Din\nQMİ, Səhiyyə Nazirliyi, dini komitə, Aşura günü, məhərrəmlik ayı, qanvermə aksiyası, 20 sentyabr 2018


Ermənistan bu sülh sazişinə hazırlandı – Azərbaycanın planı və diqtəsi – ŞOK GƏLİŞMƏ - Guninfo.az\nErmənistan bu sülh sazişinə hazırlandı – Azərbaycanın planı və diqtəsi – ŞOK GƏLİŞMƏ\n05 İyul 2021 06 İyul 2021 0464\nAzərbaycan addım-addım istəyinə çatır. Postkonflikt dövrünün tələblərinə uyğun olaraq səbr və təmkinlə bütün mövqelərdə pressinq siyasətini seçən rəsmi Bakı 44 günlük müharibədən sonrakı mərhələni də uğurla xeyirinə istifadə etməyi bacarır. Rəsmi İrəvanın Azərbaycanın bu yaxında 6 ay hökm kəsdiyi və həbs cəzası dövrü bitdiyi 15 nəfər erməni əsilli şəxsi Ermənistana təhvil verməsi müqabilində ermənilərin işğaldan azad edilən Füzuli və Zəngilanda basdırdığı 92 minlik mina xəritələrini Azərbaycana təhvil verməsi hadisəsi belə düşünməyə əsas verir.\nHeç şübhəsiz ki, Füzuli və Zəngilan rayonları üzrə mina xəritələrinin alınması Prezident İlham Əliyevin diplomatik məharəti və qətiyyətli siyasəti nəticəsində mümkün oldu. Azərbaycan Prezidenti bir daha təsdiq etdi ki, nəyi nə vaxt və necə etməyi ondan yaxşı heç kim bilmir. Bu, Azərbaycan diplomatiyasının növbəti mühüm uğurudur. Nəzərə alsaq ki, Qarabağdakı yenidənqurma tədbirlərinin əsas mərkəzlərindən biri Füzuli rayonu olacaq, deməli, mina xəritələrinin geri alınması bərpa və yenidənqurma işlərinin geniş vüsət almasına şərait yaradacaq. Çünki minalanmış ərazilərin xəritələrinin verilməməsi vaxtımızı çox apara bilərdi. Eyni zamanda Azərbaycan bu xəritələri əldə etməklə milyonlarla dollar əlavə xərcdən xilas oldu. Belə ki, hesablamalar da göstərir ki, minalardan təmizlənməyə sərf olunan resurslar, minalanma üçün xərcləri dəfələrlə üstələyir. Mina xəritələrini diplomatik vasitə ilə almaqla Azərbaycan bu istiqamətdə çəkəcəyi xərcləri və verə biləcəyi insan və digər itkiləri aradan götürmüş olur.\nVə ən əsası, proseslər deməyə əsas verir ki, indiyə qədər minalanmış 3 rayonun (Ağdam, Füzuli, Zəngilan) xəritəsi verilmədi, alındı. Ermənilərin bizə o xəritələri vermək istəmədikləri heç kəsə sirr deyil. Onların məqsədi qayıdışa mane olmaq idi ki, növbəti məkirli planlarını qurmaq üçün bu müddət ərzində vaxt qazansınlar. Lakin sən saydığını say, gör Bakı nə sayır!\nİrəvanı və onun havadarını daha iki rayonun mina xəritələrini Azərbaycana təhvil verməsinə Prezident İlham Əliyev vadar etdi. Dəmir yumruğu, düşünülmüş diplomatiyası sayəsində Ağdam, Füzuli və Zəngilan rayonlarının xəritələrini Ermənistandan aldı. 10 noyabr bəyanatından sonra mina xəritələrinin Azərbaycana verilməsində aktiv fəaliyyəti nəzərə çarpmayan Rusiya Ağdamın mina xəritələrinin Azərbaycana alınıb verilməsində Qərbin və Gürcüstanın canfəşanlığından görünür narahat olub. Ağdamın mina xəritələrinin Azərbaycana verilməsindən fərqli olaraq bu dəfə vasitəçi Rusiya oldu. Kreml gec də olsa başa düşdü ki, Ermənistanın mina xəritələrini verməsi və məhz Rusiyanın vasitəçiliyi ilə bunu etməsi Cənubi Qafqazda təhlükəsizliyin gücləndirilməsinə yol aça bilər. Görünür, Rusiya üçtərəfli bəyanatlardakı vasitəçilik funksiyasını Qərbin təhvil almasından, regionda ona qarşı olan koalisiyanın nüfuzunun artmaq təhlükəsini hiss etdiyindən rəsmi Bakının sifarişini yerinə yetirməyin daha uyğun variant olduğunu anladı. Olsun, önəmli olan minalanmış ərazilərin xəritəsini əldə etməkdir ki, vətəndaşlarımızı gələcək təhlükələrdən qoruyaq.\nMina xəritələrini əldə etməyin digər üstünlüyü isə sözsüz ki, Azərbaycana həm də Qarabağda nəqliyyat-logistika layihələrini də daha sürətlə reallaşdırmaq imkanı qazandırır. Ağdam, Füzuli və Zəngilan nəqliyyat coğrafiyasında mühüm əhəmiyyət kəsb edir. Bu baxımdan Azərbaycanın növbəti diplomatik nailiyyəti bölgədə davamlı inkişaf, uzunmüddətli sülhün yaranması üçün vacibdir. Azərbaycan diplomatiyasılnın növbəti uğuru hesab edilə biləcək bu hadisə (Füzuli və Zəngilanın mina xəritələrinin qaytarılması) həmin ərazilərə sərmayələrin cəlb edilməsinə imkan verəcək ki, bu da Azərbaycanın bərpa və quruculuq işlərini sürətləndirməyə, infrastruktur layihələrini sürətli şəkildə icra etməyə böyük şərait yaradacaq.\nAzərbaycan xarici diplomatiyası Vətən müharibəsində dövlət başçısının rəhbərliyi altında qazanılan tarixi Zəfərin davamı olaraq postkonflikt dövrünün şərtlərini də uğurla icra etməkdədir. Bunu istər Ermənistan, istərsə də onun üzvü olduğu biz sıra təşkilatlar tərəfindən son zamanlar səsləndirilən bəzi bəyanatlarda da açıq hiss etmək mümkündür. Bilavasitə Rusiyanın rəhbərlik etdiyi KTMT-dən edilən “Ermənistanın cənubunda yaranmış vəziyyət KTMT Nizamnaməsinin müddəalarına uyğun gəlmir” açıqlaması rəsmi İrəvanın Azərbaycanın onların sərhədlərinə müdaxilə etdiyi fikirlərini əsassız adlandırmaqdan başqa bir şey deyil. KTMT-nin bu açıqlaması istər Vladimir Putinin illik ənənəvi mətbuat konfransındakı fikirlərinin, istərsə də Lavrovun Antalyada türk həmkarı ilə görüşü zamanı dediklərinin davamı, təsdiqi idi. Rusiyanın Ermənistana bu çağırışları güclənən Türkiyə – Azərbaycan ittifaqının regionda əsas söz sahibinə çevrilməkdə olduğunu göstərir.\nHətta Ermənistanın “Henekt” analitik mərkəzinin hərbi eksperti Tiqran Abrahamyan da KTMT rəsminin açıqlamasını şərh edərkən “Bu bəyanatı diplomatik dildən “tərcümə etsək”, aşağıdakı alınır – orada döyüş yoxdur, siz döyüşmürsünüz, niyə biz (KTMT) müdaxilə etməli, sizin əvəzinizə döyüşməliyik?” deyib. Artıq Ermənistanda da anlamağa başlayıblar ki, daim quyruqları qapı arasında qalanda üstünə qaçdıqları Rusiya da regiondakı reallığı qəbul etməkdən başqa seçimin olmadığı siqnallarını verir.\nMinalanmış ərazilərin (Füzuli, Zəngilan) xəritələrinin alınmasından öncə isə Ermənistan Müdafiə Nazirliyinin 3-cü korpusunun komandiri Qriqori Xaçaturovun vəzifəsindən kənarlaşdırılması Nikol Paşinyanın rəhbərlik etdiyi yeni hökümətin “Qarabağ klanı”nın revanşist güclərini bir-bir sıradan çıxarıb sülh prosesinə hazırlıq kimi də şərh edilə bilər. Çünki Qriqori Kollektiv Təhlükəsizlik Müqaviləsi Təşkilatının (KTMT) keçmiş baş katibi, erməni general Yuri Xaçaturovun övladıdır. Son Tovuz istiqamətindəki təxribatlar da məhz onun adı ilə bağlıdır. Nəzərə alsaq ki, 2018-ci ildəki inqilabdan sonra həbs olunmuş Kollektiv Təhlükəsizlik Müqaviləsi Təşkilatının (KTMT) keçmiş baş katibi, erməni general Yuri Xaçaturov barəsində həbs-qətimkan tədbirinin dəyişdirilməsi ilə bağlı müraciət təmin olunmadı, – onun Ermənistan Silahlı Qüvvələrinin 3-cü Ordu Korpusunun (Tovuz ilə sərhəddə yerləşir – red) komandiri olan oğlu general-mayor Qriqori Xaçaturovdur, o zaman günlər öncə Tovuzdakı son insidentin səbəbi daha da aydın olur.\nHər zaman Rusiyaya və onun adamı olan Köçəryana yaxınlığı ilə seçilən Yuri Xaçaturovun oğlu yenə də iki ölkə arasındakı vəziyyəti gərginləşdirməklə Robert Köçəryanın məqsədinə çatmasında yardımçı olmaq istəyir. Təxminən 2 ay əvvəl Qriqori Xaçaturovun açıqlama yayaraq Baş nazir Nikol Paşinyanın istefasını tələb etdiyini xatırlayarıqsa, sərhəddəki insidentin sifarişçisinin də kim olduğunu çox düşünməyə ehtiyac qalmır. Paşinyan Qriqori Xaçaturovu vəzifəsindən kənarlaşdırmaqla sülh prosesinə mane olacaq daxildəki qüvvələri zərərsizləşdirməyə başlayıb. Ermənistan Azərbaycanın ərazi bütövlüyünü tanımaqdan başqa çıxış yolunun qalmadığını anlamağa başlayıb. Ermənistanın mövcud ağır durumdan çıxış yolunun da məhz sülh sazişinin imzalanması ilə kommunikasiyaların və nəqliyyat dəhlizlərinin açılmasından asılıdır. Elə buna görə də rəsmi İrəvan Bakının diqtəsindən kənara çıxmağın onlara zərərdən başqa bir şey verməyəcəyini dərk edir.\nBiri şəhid, digəri qazi olan əmioğlular– FOTO


Elan nömrəsi: 416951\nTəcili. Nərimanov rayonu, Nəriman Nərimanov metrosunun yaxınlığında şəhərdə və xüsusilə Nərimanov rayonunda öz gözəlliyi və keyfiyyəti ilə xüsusi olaraq fərqlənən (PREMİUM tipli inşa edilib) Yeni tikili binada 4 otaq 183.3 kv/m təmirsiz (pod/mayak) mənzil satılır. Mənzil 18 mərtəbəli binanın 17-ci mərtəbəsində yerləşir, şəkildən göründüyü kimi çox çox gözəl blokları (blokda lüsturalar, mərmər döşəmə), balkonları, pilləkənləri, liftləri var, yelçəkəndir (skvaznoy). Binanın 24 saat mühafizə xidməti və 24 saat müşahidə kamerası ilə nəzarət sistemi var, yeraltı avto dayanacağı var, biri yük üçün olmaqla 2 sürətli lifti var, böyüklər və kiçiklərin istirahəti üçün gözəl və komfortlu parkı nəzərdə tutulub. Yerləşdiyi yer əlverişlidir məktəbi, uşaq bağçası, böyüklərin və kiçiklərin vaxtlarını səmərəli keçirtməkləri üçün möhtəşəm METROPARK ticarət və əyləncə mərkəzi, brend mağazaları, ofisləri, brend kafe və restoranları, bankları, metrosu, avtobus dayanacağı, şəhərin istənilən yerlərinə rahat və komfortlu hərəkət\nBaxılıb: 155 , Tarix: 08.09.2019 Göndər\nN'rimanov Cermet korusini arxasi, 8 otaq , Nərimanov rayonu\nNizami r. Neftçilər metrosu, 2 otaq , Nizami rayonu\n86 670 Azn\nbaki seheri sabuncu ray mehemmedi qes, 3 otaq , Sabunçu rayonu\nAğ şəhər, FƏVVARƏLƏR MEYDNI, 4 otaq , Xətai rayonu\nev alqi satqisi ev elanlari kohne bina evi kondisoner ustasi h2h elanlar lalofo.az telefon satisi qarmon turbo.az masinlar kredit islenmis lalafo az ev alqi satqisi kombi ustasi kondisioner ustasi kamaz 55111 ilkin odenissiz kreditle kamaz 55111 arenda masin verirem ilkin odenis 500azn telefon alisi ev certiyojlari tezbazar.az


GoldNews.az - AZƏRBAYCANDA SEVGİ CİNAYƏTİ: Qudasının evində sevgilisini qanına qəltan etdi\nAğdam rayonunda baş vermiş bıçaqlanma hadisəsi ilə bağlı maraqlı məqamlar üzə çıxıb.\nGoldNews.az Lent.az-a istinadən xəbər verir ki, Gəncə şəhər sakini, 44 yaşlı Lalə Əliyevanın (adlar şərtidir) Ağdamın Xındırıstan kəndində yaşayan qudasının evində 1974-cü il təvəllüdlü Paşa Yusifovu qısqanclıq zəminində bıçaqladığı məlum olub.\nAPA-nın Qarabağ müxbirinin xəbərinə görə, Gəncə şəhər sakini, 44 yaşlı Ləman Əliyeva Ağdamın Xındırıstan kəndində yaşayan qudasının evinə qonaq gedib. Bərdə rayonundan olan 1974 təvəllüdlü Yusifov Pərviz Vasif oğlu də həmin evdə olub. Evdə yemək yeyilərkən L. Əliyeva ilə P. Yusifov arasında mübahisə baş verib. Nəticədə L. Əliyeva P. Yusifovu bıçaqlayıb. İki bıçaq xəsarəti alan şəxs Ağdam Mərkəzi Rayon Xəstəxanasına, oradan Bərdə Mərkəzi Rayon Xəstəxanasına aparılıb.


Həftəsonu 64 cinayətin üstü "isti izlər"lə açılıb\nŞəkinin icra başçısı Novruz Bayramı ilə bağlı tender keçirir\n"Qubada həkimlər əlillərlə qeyri-insani davranır” - NARAZILIQ!\nwww.XALQXEBER.az » Bölgə » Daha bir baş həkimə AĞIR İTTİHAM... - Prezidentə müraciət olundu\nLənkəran rayonu, Mamusta kənd sakini Vəliyeva Qızvəst Mirahil qızı tərəfindən ölkə rəhbərliyinə müraciət ünvanlanıb. Bir nüsxəsi də DİA.AZ-a daxil olan müraciətdə deyilir:\n"Bildirim ki, Mamusta kənd xəstəxanasında işləyən əmim qızı olan Abbasova Gülbahar Xahəsən qızı mənə bildirdi ki, o rəhmətlik Rövşən Lənkəranskinin anası Hacıxanım ananın yanında katibə kimi də işləyirmiş. Onun köməkliyilə atanın, əminin və diggər tanıöın adamların əlillik pensiyasına çıxmaq, işə düzəlmək kimi problemlərini çox asan həll edə bilir. İlk növbədə atam Mirahilin ciddi xəstəliyinə görə onunla 2000 manat adanışdım. Və əvvəlcə 1000 manat, daha sonra da 1000 manat verdim. Sonra qardaşım Əhmədağanın da pulunu ürək xəstəliyindən pensiyaya çıxmağa görə verdik.Sonra bacım Mirvarinin də beləcə pulunu verdik. Gülbahar bu pulları işlədiyi xəstəxanada baş həkim Şakirə, Talehə və Könülə verərək işi düzəldəcəyini bildirmişdi. Beləliklə bütün ciddi xəstə olan qohum-əqrəbadan –cəmi 29 nəfərdən əlillik pensiyası və iş düzəltmək adı ilə mənim yanımda Gülbahara cəmi 52800 manat pul verdik. Lakin aradan 8 ay keçdi. O əvvəlcə izah etdi ki. baş həkim sənədləri təsdiq etdirmək üçün yuxarılara verib. Amma Koronavirus vaxtı olduğuna görə işlər uzanır. İşi belə görüb əvvəlcə Hacıxanımın evinə getdim. Dedilər hacıxanım ana 1il aydır ki, burada yaşamır, Bakıda olur. Ona görə də Polis Şöbəsinə gəlib şikayət ərizəsi verdim. DİN-nin 102 xidmətinə də bu barədə şikayət etmişdim. İşə əvvəlcə Elvin adl müstəntiq baxırdı. Sonra o heç bir tədbir görmədiyindən işi ondan alıb başqasına verdilər. Düz 3 aydır ki, Lənkəran Polis Şöbəsi mənə heç bir cavab vermir. Amma bir dəfə polisdə olanda polislər gülbahar haqqında dedilr ki, o adam öz evindən oğurluq etdiyinə görə də izahatı alınıb.gülbaharla mənim aramd çoxsaylı SMS yazışmalar varki, pulun alınması, kimə verilməsi hamısı olsa da polis buna əhəmiyyət vermir. Məsələn şəhid ailəsi var ki, onlardan 12100 manat pul almışindi,dı oğluu yaxşı işə düzəltmək adıilə Amma sonra həmin oğlu müharibədə şəhid oldu. Heç onun da pulunu insafları olub qaytarmırlar ki, ailə onsuz da bədbəxt olub.Bu gün bütün ziyana düşən qohum-əqrəba deyir ki, Qızvst biz biliri ki, burda sənlik bir şey yoxdur. Biz sənin yanında pulu Gülbahara vermişik. O da aydın olub ki, yaşadığı evi Gülbahar supper təmir etdirib, qalan pulları da baş həkim və Talehlə bölüblər.Sən şikayət et biz hamılıqla səni müdafiə edəcəyik, şahid ifadəsi verəcəyik.Qorxma. Bir tərəfdən polisin xəstəxananın baş həkimi Şakiri, Gülbaharı izahat vermək üçün dəvət etməsindən sonra onlar məni xəstəxanaya çağırıb hədə-qorxu gəlməyə başladılar. Gülbahar dedi ki, əgər bir də Şakirin, Talehin, Könülün adını polisə versən sənin uşağın 1 iynənin qurbanı olacqdır. Heç bilməyəcəksən hansı həkimin əlilə olub. Mən bu hədləmələr haqqında Ləçkəran polis Şöbəsinə, İcra Hakimiyyətinə, ərazi kənd nümayəndəsinə, DTX-ya müraciətlər etmişəm. Təkcə İcra hakimiyyətinin hüquqşünası yazır ki, get Lənkəran ŞPŞ-nə və ya Lənkəran Prokurorluğuna müraciət et. Bundan sonra baş həkim Şakir məni öz otağına çağıraraq hədə-qorxu gəldi ki, talehin adını çəksən o səni məhkəməyə və prokurorluğa verəcək.O məni həkim Talehin yanına apararaq səsimi gizli yazdı və şərlədi. Gülbahar isə mənə ayrıca narkoman dayısıilə hədlədi ki, səni məhv etdirərəm. Məm xəstə oğlumla 113 manat pulun ümidilə yaşayırıq. Camaatın pulunu mən qaytara bilmərəm.\nBizə sonradan o da məlum oldu ki, Gülbahar xəstəxana işçilərinin hərəsinə 300-700 manat paylayaraq guya bu pulların Mehriban Əliyevanın Fondu və deputata Qənirə paşayevanın Fondu tərəfindən göndərildiyini bildirdi. Halbuki bu pullar bizlərdən yığılmışdı.İndi nə mən nə də 4 yaşl xəstə oğlum evdən bayıra çıxa bilmirik ki, xəstəxana işçiləri bizi gəlib öldürəcəklər. Ona görə də Daxili İşlər naziri Vilayət Eyvazovdan xahiş edirəm ki, mənim və oğlumun təhlükəsizliyinin təmin olunması üçün şəxsən göstəriş verəsiniz.\nHörmətli Prezident Sizdən çox xahiş edirik ki, əlillik pensiyasına çıxamaq və işə düzəlmək adı altında biz əlacsız, xəstə və şəhid ailəsi olan Lənkəran rayonun Mamusta kənd sakinlərindən kənd xəstəxana işçiləri – Gülbahar, Şakir, Taleh və Könül adlı şəxslər tərəfindən aldadılaraq əlimizdən alınmış cəmi 52800 manat pulumuzun qaytarılması üçün ( bu pulun 12100 manatı şəhid ailəsinindir)aidiyyatı dövlət orqanlarına göstəriş verəsiniz".


AZƏRBAYCANIN HİMNİ DOHADA – “NOVRUZ” BAYRAMI GÜNLƏRİNDƏ\nBu gün, ölkəmizdə hələ də “Novruz Bayramı” günlərinin davam etdiyi bir vaxtda, Azərbaycanın himni “Challenge” seriyasına aid idman gimnastikası üzrə FIG Dünya Kubokunun sona çatdığı Dohada (Qətərdə) “ASPIRE Academy” idman kompleksində səsləndi. Hakimlərdən 15.825 xal toplayan gimnastımız Oleq Stepkonun parallel qollardakı final çıxışında tayı-bərabəri olmadı. Fəxri kürsünün 2-ci və 3-cü pillələrinə isə müvafiq olaraq Kubadan Manrik Larduet (15.775) və Vyetnam təmsilçisi Fuok Xanq Fam (15.350) yüksəldi.\nDəstəli at üzərində finalda Oleq 3-cü yeri tam 15 xalla Sloveniyadan olan idmançı Saso Bertonseljlə bölüşdürdü, dayaqla tullanmada isə 5-ci yerdə qərarlaşdı (14.725).\nDigər Azərbaycan gimnastı Petro Paxnyuk isə sərbəst hərəkətlərdə 5-ci yeri tutdu, dəstəli at üzərində çıxışında Yaponiya təmsilçisi Daiki Yoroqo ilə 5-ci pilləni paylaşdı və parallel qollarda isə 7-ci oldu.\nQadın idman gimnastikası üzrə yarışlarda Azərbaycanı Marina Nekrasova, Yuliya İnşina və Mariya Smirnova təmsil etdilər. Dayaqla tullanma üzrə finalda çıxış edən Marina Nekrasova 6-cı yerdə qərarlaşdı.


Ağstafada şəhid olmuş xüsusi təyinatlının xatirəsi əbədiləşdirilib | Report.az\nAğstafada şəhid olmuş xüsusi təyinatlının xatirəsi əbədiləşdirilib Bu gün - sentyabrın 20-də Dövlət Sərhəd Xidmətinin (DSX) Çevik Hərəkat Dəstəsinin şəhid giziri Məhəmmədəli Ələkbərovun doğum günüdür.\nBu gün - sentyabrın 20-də Dövlət Sərhəd Xidmətinin (DSX) Çevik Hərəkat Dəstəsinin şəhid giziri Məhəmmədəli Ələkbərovun doğum günüdür.\nQeyd edək ki, M.Ələkbərov 1990-cı il sentyabrın 20-də Ağstafa rayonunun Poylu kəndində anadan olub. O, 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində iştirak edib. M.Ələkbərov oktyabrın 21-də Zəngilanın işğaldan azad edilməsi uğrunda gedən döyüşlər zamanı şəhid olub. Ağstafa rayonunun Poylu kənd qəbiristanlığında dəfn edilib.\nM.Ələkbərov Prezident İlham Əliyevin imzaladığı müvafiq sərəncamlara əsasən, “Zəngilanın azad olunmasına görə”, “Vətən uğrunda” medalları və "Vətənə xidmətə görə" ordeni ilə təltif edilib.


NATO-nun ilk azərbaycanlı qadın pilotu: Ləman Bozqurd kimdir? – Musteqil.Az – İnformasiya agentliyi\n23 Sentyabr 2019 23 Sentyabr 2019 admin\t0 Comments\nMusavat.com-un məlumatına görə, Ləman Bozqurd 1932-ci ildə Qarsın Sarıqamış rayonunda dünyaya göz açıb. Kiçik yaşlarından pilot olmağa həvəsli olan bu qız xəyalına qovuşmaq üçün böyük addımlar atıb. O, “Türkkuşu İnönü Təsisləri”ndə təlimlərdən keçib. Leman Bozkurt bu təlimlərlə yetinməyib daha da irəli getməyə qərar vermişdi.\nOnun həyatında verdiyi qərarlar arasında ən maraqlı məqamlardan biri də təyin edildiyi vəzifədən imtina etməsidir. Ləman Bozqurd “Jet Təhsil Heyəti”nə müəllim olaraq təyin olunsa da, o, buna etiraz edərək göylərdə uçmaq istədiyini bildirib.\nO, bunun səbəbini bu cür izah edib: “Ömrümün sonuna qədər uçaraq vəzifədə olmaq istəyirəm. Yerdə oturmaq mənlik deyil. Bu imkanlardan məni məhrum etməməsi üçün hər zaman Tanrıya dua edirəm”.\n← Fransa Almaniya və İngiltərə İranın nüvə razılaşmasını müzakirə edəcək\nAzərbaycanda elmlə məşğul olan qadınların sayı məlum oldu →\nMoskvanı qəzəbləndirən BƏYANAT: ABŞ son 5 ildə…\n17 İyun 2019 admin 0\nGəncədə 7 və 9 yaşlı uşaqları maşın vurdu


Metroda gediş haqları qalxacaq? – Səhifə 115650 – Yenicag.Az\nAna Səhifə Cəmiyyət Metroda gediş haqları qalxacaq?\nMetroda gediş haqları qalxacaq?\nYeni Çağ Media Qrupu – Dekabr 21, 2015 - 16:09\nMetroda gediş haqqlarını Tarif Şurası müəyyən edir.\nBu barədə Oxu.Az-a “Bakı Metropoliteni” QSC-nin mətbuat xidməti və ictimaiyyətlə əlaqələr şöbəsinin rəisi Nəsimi Paşayev dolların qalxamasını “Bakı Metropoliteni”də gediş haqqlarına nə qədər təsir edəcəkmi sualına cavab olaraq bildirib.\nO qeyd edib ki, “Bakı Metropoliteni”də gediş haqqları ilə bağlı dəqiq bir söz demək mümükün deyil:\n“Ümumiyyətlə “Bakı Metropoliteni”də gediş haqqlarının qaldırılması müzakirə olunmur”.\nQeyd edək ki, Mərkəzi Bank bu gün manatın üzənnə məzənnə siyasətini keçidini elan edib. Nəticədə dollar bir gündə 1 manat 5 qəpikdən 1 manat 55 qəpiyə qalxıb.


"Koronaqiyamət" vaxtı “Nuhun gəmisi”ində üzən azərbaycanlı\n22 aprel, 2020 [11:40]\n...Bir aydan çoxdur ki, okean suarında üzən “Magnifica” səyahət gəmisi nəhayət ki, Fransa sahillərinə yan ala bilib. Virtualaz.org “Alman dalğası”ına istinadən xəbər verir ki, İsveçrənin “MSC” şirkətinə məxsus “Magnifica” səyahət gəmisi aprelin 20-də Marsel limanına yan alıb. Gəmidə 3000 sərnişin və ekipaj üzvü var, demək olar ki, onların heç biri altı həftə ərzində sahilə çıxmayıblar. Yanvarın 5-də gəmi Genoa limanından səyahətə başlayanda sərnişinlərin çox az hissəsi koronavirus haqqında məlumatlı idi. Avropadan səyahətə başlayıb Kabo-Verdeni keçən gəmi Latın Amerikasına gəlib. COVID-19-a yoluxma faktları qeydə alındığından gəmi heç bir limana yaxınlaşmayıb.


Sualtı qayıqdakı 7 ton kokain belə ələ keçirildi –\nSualtı qayıqdakı 7 ton kokain belə ələ keçirildi – Şok video\n12 İyul 14:47\nTeleqraf.com xəbər verir ki, amerikalı dənizçilər bu zaman 5 qaçaqmalçı tutublar. Sualtı qayığın ələ keçirilməsi may ayından iyuladək davam edən, 14 müxtəlif qaçaqmalçı qrupunun və 55 qaçaqmalçının tutulması ilə yekunlaşan uzunmüddətli əməliyyatın tərkib hissəsi idi.\n”Qayıq kifayət qədər sürətlə hərəkət edirdi. Təqib belə sürətli olduğu üçün sualtı qayığın özü üçün də təhlükə yaranmışdı. Biz, əlbəttə riskləri minimuma endirməyə çalışırdıq, amma videoda ekipaj üzvlərimizin narkotik maddələrlə mübarizədə öz vəzifə öhdəliyinə necə sadəqətlə yanaşdığını görmək mümkündür”, – deyə Messon “Fox News”a bildirib.


İlham Əliyev: “Sən kimsən bizim ordumuza göstəriş, məsləhət verirsən?” – DODO qəzeti\n“Qanunu pozanların arasında onlar da var, onlar indi müəyyən olunublar. Mən bir daha xəbərdarlıq edirəm, odla oynamasınlar. Bu məsələ milli məsələdir. Heç nəyə baxmayacağıq, kim nə dedi, hansı şura, hansı Avropa Şurası, hansı təşkilat. Bizim son günlərdə sərgilədiyimiz mövqe – beynəlxalq təşkilatlarda bizim əleyhimizə çirkin kampaniya aparanlara qarşı tutduğumuz mövqe artıq nəticə verir. Anti-Azərbaycan qüvvələri harada mümkünsə, onları bloklayacağıq. Onların namizədlərinin meydan oxumasına, Azərbaycana çirkab yaxmasına imkan verməyəcəyik.\n“Anar bizim Mixaylo idi, o, ermənidən intiqamını sağlığında almışdı”


Azərbaycanın xilaskarı – Vitse-Generalisimus Ənvər Paşa – Turkustan.info\n20 Sentyabr 2020 22:44\nƏsil adı İsmayıl Ənvər olan məşhur Vitse-generalisimuş Ənvər Paşa 6 dekabr 1882-ci ildə (bəzi mənbələrdə 23 noyabr 1881-ci il – A.M.) İstanbulda anadan olmuşdur. Atası Əhməd bəy, anası Ayşə xanımdır. Kiçik yaşında oxumağa yüksək həvəs göstərdiyindən 3 yaşında ibtidai məktəbə qeyd edilmiş, ardından Fateh İbtidai Məktəbində oxumuş, sonra hərbi Rüştiyyəni bitirərək hərbi Şahanə Məktəbinə daxil olmuşdur. Buradan məzun olduqdan sonra 1903-cü ildə Baş qərargah yüzbaşısı rütbəsi ilə Manastırdakı 13-cü Səyyar Topçu Alayına təyin edilmiş, daha sonra Bolqar, Rum və Alban çətələrinə qarşı hərbi hərəkatlarda böyük başarılar göstərdiyindən 4-cü və 3-cü məcidi, 4-cü Osmani nişanları və “Altın Ləyaqət” medalı ilə təltif olunmuşdur. 13 sentyabr 1906-cı ildə minbaşı rütbəsi almış, həmin ayda da siyasi fəaliyyətə qoşularaq “Osmanlı hürriyyət Cəmiyyəti”nə 12-ci üzv kimi qəbul edilmişdir. Bu cəmiyyət mərkəzi Parisdə yerləşən “Osmanlı İttihad və Tərəqqi Cəmiyyəti” ilə birləşdikdən sonra öz fəaliyyətini bu cəmiyyətdə davam etdirmiş, daha sonra bu cəmiyyətin aparıcı şəxslərindən biri olmuşdur.\nPrevious “Yaşıl Ada” kafesində əxlaqsızlıq yuvası aşkarlandı\nNext Pensiyalar və digər sosial ödənişlərlə bağlı mühüm AÇIQLAMA


Vladimir Solovyov: Hiss edirdim ki, Prezident İlham Əliyev gün ərzində mətbuatı şəxsən izləyir - AZƏRTAC – Azərbaycan Dövlət İnformasiya Agentliyi\nVladimir Solovyov: Hiss edirdim ki, Prezident İlham Əliyev gün ərzində mətbuatı şəxsən izləyir\nRusiya Jurnalistlər İttifaqının sədri Vladimir Solovyov Azərbaycana səfəri zamanı Prezident İlham Əliyevlə görüşünün təəssüratları barədə danışıb.\nAZƏRTAC xəbər verir ki, Vladimir Solovyov Prezident İlham Əliyevin Rusiya və Azərbaycan mətbuatında baş verənlərdən çox ətraflı məlumatlı olduğunu söyləyib. O, Prezident İlham Əliyevin söhbət zamanı dünyanın müxtəlif ölkələrindən, o cümlədən Rusiyadan bir çox jurnalistlərin soyadlarını çəkdiyini bildirərək deyib: “Hiss edirdim ki, Prezident gün ərzində mətbuatı şəxsən izləyir. İş burasındadır ki, Prezident İlham Əliyev Qərb mediasını ingilis, bizimkini rus, Türkiyə mətbuatını isə türk dilində izləyir. Məhz dil bilikləri sayəsində dövlət başçısının bu cür materialları izləməklə problemi olmur”.\nRusiya Jurnalistlər İttifaqının sədri onu da əlavə edib ki, Azərbaycan və Rusiya prezidentlərinin xarakterində bir çox oxşar cəhətlər var. Onlar inanılmaz siyasi üfüqə sahibdirlər. Çətin ki, digər prezidentlər onlarla müqayisə olunsun.\nAZERTAG.AZ :Vladimir Solovyov: Hiss edirdim ki, Prezident İlham Əliyev gün ərzində mətbuatı şəxsən izləyir


Qəbələdə iki azyaşlını elektrik cərəyanı vurub - Onlardan biri ölüb | AzPolitika — onlayn siyasi-ictimai qəzet\nQəbələdə iki azyaşlını elektrik cərəyanı vurub - Onlardan biri ölüb\nDərc olunub: 07/08/2020 - 15:46\nQəbələdə 4 yaşlı uşağı elektrik cərayanı vuraraq öldürüb.\n"Report"un Şimal-qərb bürosunun məlumatına görə, hadisə rayonun Yemişanlı kəndində baş verib.\nKənd sakinləri 2016-cı il təvəllüdlü Rəsul Elimdar oğlu Daşdıyev və onun qardaşını qonşularına məxsus həyətdə elektrik cərəyanı vurub. Nəticədə 4 yaşlı Rəsul Daşdıyev hadisə yerində ölüb, qardaşı isə müxtəlif dərəcəli bədən xəsarətləri alıb.\nYaralı Qəbələ Rayon Mərkəzi Xəstəxanasına çatdırılıb.


Bu əkiz bacılar küçədə bütün kişilərin diqqətini cəlb edir - FOTOLAR/VİDEO\n30 Oktyabr 2014 17:52\nİri sinəli və əzələli bədən quruluşuna malik olan Sara və Emma küçədə, demək olar, hamının diqqətini cəlb edirlər.\nLakin diqqətlə baxdıqda qızların əslində əkiz olduğunu görmək olur. Emma və Sara Koponen 25 min dollar xərcləyərək simalarını və bədən formalarını dəyişiblər. Lakin əkiz bacılar eyni əməliyyata əl atmaqla bir-birlərinə olan oxşarlıqları da saxlaya biliblər.\nMəsələn, bacıların hər ikisi 3 dəfə sinə böyütmə əməliyyat keçirib, dodaqlarını isə şişirdiblər.\nİsveçdən olan 25 yaşlı Koponen bacıları bədənlərinin eyni formada qalması üçün hər gün idman zalını ziyarət edirlər. Onlar eyni çəkidə qalmaq üçün hətta eyni məhsullarla qidalanırlar.\nSara deyib: "Uşaqlıqdan biz bir-birimizə bənzəmişik. Elə indi də eyni qidalardan istifadə etməklə və idman etməklə bir-birimizdən fərqlənməməyə çalışırıq".\nSubay həyat tərzi keçirən əkiz bacılar küçədə bir çox insanların diqqətini cəlb edir. Lakin onlar hələ də görkəmlərindən məmnun qalmayaraq burunlarını, diş formalarını və ombalarını dəyişmək niyyətinə düşüblər.\nSara bu barədə deyib: "Bizim sinəmiz uşaqlıqdan balaca olub. Sinifdə yalnız bir qızın sinəsi iri idi və biz ona həsəd aparardıq. Biz sinəmizdən o dərəcədə narazı idik ki, hətta onu uzun saçlarımızla ört-basdır edərdik. Elə o vaxtdan etibarən görkəmimizi dəyişməyə qərar vermişdik".\n16 Yanvar 08:40